Snakebite : Cydia tweak new ....όλα στο χέρι σας\nΤο καινούργιο tweak Snakebite η αλλιώς "δάγκωμα του φιδιού" επιτέλους μετά από αρκετές δοκιμές κυκλοφόρησε και είναι διαθέσιμο και ασφαλές για να το κατεβάσετε. ....\nΜε το νέο αυτό twesak μπορείτε από οποιοδήποτε μέρος της οθόνης να επιλέξετε την εφαρμογή που θέλετε χωρίς να χρειάζεται να την ψάχνετε.\nΓια να το κάνετε αυτό αρκεί να πατήσετε την οθόνη με την λειτουργία 3D touch που έχει και θα εμφανιστεί στα αριστερά της οθόνης η μπάρα με τις εφαρμογές όπου και εσείς σύρετε επάνω της το δάχτυλο σας και σταματήστε σε αυτή που θέλετε για να ανοίξει.\nΕπίσης αν δεν σας βολεύει αυτός ο τρόπος μπορείτε να σύρετε προς τα δεξιά την οθόνη και πάλι θα εμφανιστεί η μπάρα.\nΑν εξοικειωθείτε με το Snakebite θα δείτε πως στην πορεία δεν θα μπορείτε να κάνετε χωρίς αυτό αφού είναι αρκετά βολικό.\nΤο Snakebite θα το βρείτε στο ρεπό του BigBoss.


Ανασκαφή: Μαθητικό συνέδριο με θέμα το Βυζάντιο και τον βυζαντινό πολιτισμό\nΜαθητικό συνέδριο με θέμα το Βυζάντιο και τον βυζαντινό πολιτισμό\nΤο Ευρωπαϊκό Πολιτιστικό Κέντρο Δελφών σε συνεργασία με τα Εκπαιδευτήρια Δούκα, με το 2ο Γ.Λ. Αμαρουσίου και με τη Διεύθυνση Δ. Ε. Β΄ Αθήνας διοργανώνουν μαθητικό συνέδριο με θέμα: «Το Βυζάντιο ανάμεσα στην Αρχαιότητα και στη σύγχρονη Ελλάδα». Το συνέδριο θα διεξαχθεί στο Αμφιθέατρο των Εκπαιδευτηρίων Δούκα, στις 5 Απριλίου 2016.\nΣτόχος του συνεδρίου είναι να ενθαρρύνει την ομαδικότητα και τη συνεργασία μεταξύ των μαθητών, να συμβάλει στην περαιτέρω εξοικείωσή τους σε θέματα κριτικής ανάλυσης και σύνθεσης και να αφυπνίσει το ενδιαφέρον τους στην έρευνα και τη μελέτη της ελληνικής ιστορίας.\nΣτο συνέδριο μπορούν να λάβουν μέρος μαθητές της Β΄ τάξης δημόσιων και ιδιωτικών Γ.Λ. της Περιφέρειας Αττικής και της Δ.Δ.Ε. Φωκίδος. Οι μαθητές από κάθε σχολείο θα κληθούν να προετοιμάσουν ομαδική εργασία, υπό την καθοδήγηση των καθηγητών τους, σε συγκεκριμένους θεματικούς άξονες του Βυζαντινού Πολιτισμού.\nΗ τελική εργασία θα αποτελεί την εισήγησή τους στο συνέδριο. Οι ομάδες ανά σχολείο θα αποτελούνται από 5 έως 7 μαθητές. Ο μέγιστος αριθμός σχολικών μονάδων που μπορούν να συμμετάσχουν είναι 12 από την Περιφέρεια Αττικής και 2 από τη Δ.Δ.Ε. Φωκίδος.\nΤις εργασίες των μαθητών θα αξιολογήσει μια επταμελής επιστημονική επιτροπή αποτελούμενη από την Ελένη Γλύκατζη-Αρβελέρ, Πρύτανη και Πρόεδρο του Δ.Σ. του Ευρωπαϊκού Πολιτιστικού Κέντρου Δελφών, τον Αθανάσιο Μαρκόπουλο, καθηγητή στο Εθνικό Καποδιστριακό Πανεπιστήμιο Αθηνών, τον Νίκο Κούκη, μέλος του Δ.Σ. του Ελληνικού Ιδρύματος Πολιτισμού, τον Αντώνη Μυκωνιάτη, φιλόλογο των Εκπαιδευτηρίων Δούκα, την Μαρία Κωττούλα, Σχολική Σύμβουλο Φιλολόγων της Διεύθυνσης Δ.Ε. Β΄ Αθήνας, την Φωτεινή Μεταξάκη, Σχολική Σύμβουλο Φιλολόγων της Διεύθυνσης Δ.Ε. Β΄ Αθήνας και την Μαρία Αλεξοπούλου, επίτιμη Σχολική Σύμβουλο Φιλολόγων της Διεύθυνσης Δ.Ε. Β΄ Αθήνας.\nΕπί τη ευκαιρία του μαθητικού συνεδρίου, το in.gr συνομίλησε με τον υπεύθυνο Λυκείου των Εκπαιδευτηρίων Δούκα, κ. Νίκο Α. Κούκη, μέλος του ΔΣ του Ελληνικού Ιδρύματος Πολιτισμού, σχετικά με τους στόχους και τις προσδοκίες της διοργάνωσης.\nΑς το πάρουμε από την αρχή: πώς ξεκίνησε η διοργάνωση μαθητικών συνεδρίων;\nΗ αρχή έγινε τον Απρίλιο του 2013 με τη διοργάνωση σε δύο φάσεις του διαγωνισμού «Γνωρίζω το Ίλιον Μέλαθρον και τους θησαυρούς του», σε συνεργασία του Λυκείου των Εκπαιδευτηρίων Δούκα με το Νομισματικό Μουσείο. Η ιδέα ήταν να δουλέψουν ομάδες μαθητών από Λύκεια της Αττικής πάνω σε θέματα σχετιζόμενα με τη νομισματική ιστορία ή με αφορμή τις νομισματικές απεικονίσεις να διερευνηθούν θέματα οικονομικής, κοινωνικής, πολιτικής ιστορίας. Η επιτυχία εκείνης της διοργάνωσης μου έδωσε την δυνατότητα να καταλάβω ότι οι σχολικές μονάδες μπορούν και πρέπει να συνεργαστούν με πολιτιστικούς οργανισμούς ώστε να εμπλουτίσουν δημιουργικά την εκπαιδευτική διαδικασία. Οι μαθητές γίνονται μικροί ερευνητές, επιτυγχάνοντας τη συνεργασία καθηγητών, μαθητών, σχολείων και συγκροτούνται δίκτυα που εμπλουτίζουν το εκπαιδευτικό έργο με νέες πρωτοβουλίες.\nΤι άλλο προσφέρει ένας τέτοιος σχολικός θεσμός;\nΑπό την εμπειρία μου διαπιστώνω κάτι που είναι εξαιρετικά ενδιαφέρον: πως η σχολική τάξη δεν είναι το μοναδικό πεδίο εκπαίδευσης και πρόσκτησης γνώσεων. Οι μαθητές και οι καθηγητές έχουν ανάγκη από πρωτότυπες δημιουργίες, εξωστρεφείς δράσεις, συνέργιες, ανάπτυξη ποικίλων δεξιοτήτων και ικανοτήτων. Τους αρέσει η έκθεση μπροστά στο κοινό, η προσπάθεια να διακριθούν, η συμμετοχή σε συνέδρια. Μόνο έτσι μπορούμε και εμείς οι καθηγητές να ξεκολλήσουμε από μια επαναλαμβανόμενη ετήσια διαδικασία που εμπεριέχει το στοιχείο της επανάληψης. Χρειαζόμαστε και εμείς ανανέωση, την επιστροφή στις απαρχές της εκπαιδευτικής μας διαδρομής, τότε που η φλόγα για δημιουργία ήταν ο οδηγός μας. Αυτές οι διοργανώσεις μάς εμπλουτίζουν και μας ανανεώνουν. Κάνουν τη δουλειά μας να αποκτά νέο περιεχόμενο. Κι όταν εμείς νιώθουμε ωραία, αυτό το μεταγγίζουμε στα παιδιά. Αν είμαστε κοντά στους μαθητές και κάνουμε το μάθημα ζωντανό και ευχάριστο (κι όχι πληκτικό), τότε η τάξη γίνεται ένα εργαστήριο δημιουργικής μάθησης. Στην προετοιμασία των μαθητών ο καθηγητής δεν είναι ο ελεγκτής αλλά ο εμπνευστής, ο μέντωρ. Και οι μαθητές τον νιώθουν πιο οικείο, δουλεύουν και γι’ αυτόν, για να τον βγάλουν ασπροπρόσωπο, όπως επίσης αισθάνονται ότι εκπροσωπούν το σχολείο τους. Γι’ αυτό και πολλές μαθητικές ομάδες φέρουν με χαρά το σήμα του σχολείου τους.\nΝεαροί μαθητές γύρω από τον Οικουμενικό Πατριάρχη Βαρθολομαίο, σε επίσκεψη τους στην Κωνσταντινούπολη με την ευκαιρία μαθητικού συνεδρίου που διεξήχθη το 2014. Πίσω από τον προκαθήμενο της Ελλαδικής Εκκλησίας διακρίνεται ο υπεύθυνος Λυκείου των Εκπαιδευτηρίων Δούκα, κ. Νίκος Κούκης\nΑς έρθουμε στο σήμερα: γιατί διαλέξατε το συγκεκριμένο θέμα, το Βυζάντιο;\nΤο Βυζάντιο είναι η μεσαιωνική ιστορία του ελληνισμού. Είναι ένας ενδιάμεσος πολιτιστικός κρίκος ανάμεσα στην αρχαιότητα και στη σύγχρονη εποχή. Αυτή η υπερχιλιετής κρατική οντότητα, ρωμαϊκή ως προς τους θεσμούς αλλά εξελληνισμένη σταδιακά από τον 6ο αιώνα και μετά, με κυρίαρχα στοιχεία την ελληνική γλώσσα και τη χριστιανική θρησκεία, πυλώνες της πνευματικής και κοινωνικής του οντότητας, είναι ταυτόχρονα και υποτιμημένο σε σχέση με το αρχαιοελληνικό κλέος. Κάνουμε το λάθος να θεωρούμε τον βυζαντινό πολιτισμό συντηρητικό και θρησκόληπτο σε σχέση με τον ορθολογικό και δημοκρατικό αρχαίο κόσμο. Κι όμως, χωρίς το Βυζάντιο δεν γίνεται κατανοητή η εθνική μας ιδιοπροσωπία. Οι σύγχρονοι Έλληνες μοιάζουμε ελάχιστα με τους αρχαίους Έλληνες. Η γλώσσα μας είναι πιο κοντά στη βυζαντινή-μεσαιωνική, ενώ η θρησκεία μας είναι ο χριστιανισμός. Στο Χριστό κάνουμε το σταυρό μας και στις βυζαντινές εκκλησίες καταφεύγουμε κατανυκτικά. Τους αρχαίους ναούς τους θαυμάζουμε ως προς την αρμονία και την ομορφιά τους. Δεν έχουν όμως υπαρξιακή σημασία. Και όπως λέει η κα. Αρβελέρ, οι Έλληνες είμαστε το μοναδικό έθνος που, όταν συγκροτήθηκε σε κράτος, η πρωτεύουσά του δεν έγινε η φυσική του πρωτεύουσα, στη συγκεκριμένη περίπτωση η Πόλη, και αναγκάστηκε να ανακαλύψει την Αθήνα, που τον 19ο αιώνα δεν ήταν παρά ο θλιβερός απόηχος ενός ένδοξου παρελθόντος. Για τους λόγους αυτούς στραφήκαμε στο Βυζάντιο: για να ευαισθητοποιήσουμε μαθητές και καθηγητές.\nΑναφέρατε και την κα. Αρβελέρ, με την οποία συνυπάρχετε στο επιστημονικό πάνελ...\nΑκριβώς, γιατί το συνέδριο το οργανώνουμε στα Εκπαιδευτήρια Δούκα σε συνεργασία με το Ευρωπαϊκό Πολιτιστικό Κέντρο Δελφών, πρόεδρος του οποίου είναι η κα. Γλύκατζη-Αρβελέρ. Αντιλαμβάνεστε λοιπόν πόσο ελκυστικό πρόκειται να είναι. Η Αρβελέρ αγαπά την επικοινωνία με τους μαθητές και τους καθηγητές και διαθέτει μια πνευματική φρεσκάδα που την ανανεώνει μέσω της επαφής με τους νέους. Η ικανότητά της να μιλά με απλότητα, ακόμη κι όταν αναλύει τα πιο σύνθετα θέματα, την καθιστά γοητευτική. Οι συμβουλές και οι προτροπές της προς μαθητές και καθηγητές επηρεάζουν στάσεις και συμπεριφορές.\nΠόσα σχολεία συμμετέχουν στο εν λόγω συνέδριο;\nΣτο συνέδριο για το Βυζαντινό πολιτισμό μετέχουν 18 δημόσια και ιδιωτικά σχολεία. Η θεματολογία είναι πλούσια. Θα αναλυθούν πτυχές του βυζαντινού βίου και πολιτισμού, όπως η ιδεολογία του βυζαντινού κράτους, η ιατρική, η εκπαίδευση, η αρχιτεκτονική, τα μνημεία, ο ρόλος της ορθοδοξίας, η τέχνη, η φιλανθρωπία, η επίδραση του βυζαντίου στην ελληνική λογοτεχνία, η διπλωματία. Πιστεύουμε ότι οι συμμετέχοντες μαθητές θα αποκομίσουν πλούσιες μορφωτικές εμπειρίες. Και θα έχουν την χαρά να ακούσουν έναν δάσκαλο παγκόσμιας εμβέλειας. Και αυτός είναι η κα Αρβελέρ, μια Ελληνίδα του κόσμου που δεν έχασε ποτέ την ελληνικότητά της, με μνήμες από τον τόπο καταγωγής της, τη Μ. Ασία, που ας μην το ξεχνάμε, υπήρξε η καρδιά του βυζαντινού κράτους. Όταν αυτή κατέρρευσε, έπαψε να υπάρχει η αυτοκρατορία. Θέλω επίσης να προσθέσω πως στο συνέδριο αυτό σημαντική είναι η συνεισφορά και του διευθυντή της Δευτεροβάθμιας διεύθυνσης κου Φαλούκα καθώς και της φιλόλογου κας Κουτούση, μέλους της οργανωτικής επιτροπής. Δίπλα τους, ο συμπαραστάτης και σύμβουλος μαθητών και καθηγητών, διευθυντής του ΕΠΚΕΔ και βυζαντινολόγος κος Μαρκόπουλος.\nΑπονέμετε και κάποια έπαθλα ή βραβεία;\nΑπονέμουμε τρία βραβεία (για τις τρεις καλύτερες εργασίες) ώστε να υπάρχει ένα παραπάνω κίνητρο. Κυρίως, όμως, δίνουμε βαρύτητα στη χαρά της συμμετοχής, στη συνεργασία των μαθητών και των καθηγητών. Ήδη οι καθηγητές γνωριζόμαστε μεταξύ μας, υπάρχει εμπιστοσύνη και αλληλοϋποστήριξη.\nΠοια άλλα μαθητικά συνέδρια έχετε διοργανώσει;\nΤο 2014 σε συνεργασία με την Μεγάλη Πατριαρχική του Γένους Σχολή υπό την αιγίδα του Οικουμενικού μας Πατριάρχη, βρεθήκαμε στην Πόλη. Ήταν η πρώτη έξοδος σε πόλη με βαρύτιμο για το Γένος μας ιστορικό παρελθόν. Οι μαθητές το κατανόησαν ως μια καταβύθιση στις πνευματικές και εθνικές μας αφετηρίες. Τον Οκτώβριο του 2015, 22 σχολεία ελληνικά, ιταλικά και σλοβενικά με 250 μαθητές συναντηθήκαμε στην Τεργέστη της Ιταλίας, πόλη με ισχυρή ελληνική κοινότητα. Εκεί μαθητές δημόσιων και ιδιωτικών σχολείων παρουσίασαν εργασίες για την ανεκτικότητα και τη δημοκρατία. Οι περισσότερες εργασίες ήταν υψηλού επιπέδου. Όσο για τα θεατρικά, ήταν πραγματικά εντυπωσιακά. Τελικά, υπάρχει ένας μαθητικός κόσμος αριστείας, αρκεί να του δοθεί η ευκαιρία να εκδηλώσει τις ικανότητές του.\nΥπήρξε στο παρελθόν κάποια συμμετοχή που σας εντυπωσίασε;\nΑπό κάθε συνέδριο αναδεικνύονται κάποιες ομάδες με ιδιαίτερα χαρακτηριστικά. Μπορώ να διακρίνω κάποιες που έχουν εμβαθύνει, γνωρίζουν σε εύρος το θέμα που πραγματεύονται ενώ άλλες δίνουν έμφαση στα μέσα παρουσίασης, κυρίως ηλεκτρονικά. Μου αρέσει να βλέπω τη μαχητικότητα, ιδιαίτερα όταν αναζητούν μια πληρέστατη απάντηση σε μια «σκληρή» ερώτηση. Μου αρέσει όταν βλέπω την επαρκή προετοιμασία. Θυμάμαι στην Τεργέστη τους μαθητές ενός σχολείου να κάθονται στη ρεσεψιόν μέχρι αργά το βράδυ, παραμονή του συνεδρίου, για να προετοιμάσουν καλά την εργασία τους. Ήταν πράξη υπευθυνότητας απέναντι στους ίδιους και το σχολείο τους.\nΓια το εγγύς μέλλον, σκέφτεστε να οργανώσετε κάτι μεγαλύτερο;\nΗ επόμενη δράση τον Οκτώβριο του 2016 θα είναι ένα διεθνές μαθητικό συνέδριο όπου θα προσεγγίσουμε πτυχές του έργου του Αριστοτέλη. Θα ήθελα μέσω του Ελληνικού Ιδρύματος Πολιτισμού που θα είναι η διοργανώτρια αρχή να κάνω το συνέδριο στην Αλεξάνδρεια, αλλά οι πολιτικές εξελίξεις στην περιοχή δεν ευνοούν την ευόδωση αυτής της πρωτοβουλίας. Όσα παιδιά συμμετείχαν στα προηγούμενα συνέδρια θέλουν διακαώς να είναι παρόντα και στη νέα προσπάθεια. Το ίδιο και οι καθηγητές. Επιδιώκω να δημιουργήσω ένα πρόγραμμα δικτύου σχολείων σε πόλεις που κατά το παρελθόν υπήρξε ελληνισμός, όχι ως ανάμνηση του παρελθόντος αλλά ως συνείδηση ιστορικότητας που διευρύνει τη ματιά μας στο σήμερα.\nΠηγή: Κ. Τσάβαλος, in.gr\nΕτικέτες Βυζάντιο, Εκδηλώσεις, Συνέδριο


on 18 Ιουλίου 2017 . Posted in Διαδόσεις\n«Το μέλλον για το Δήμο Ιωαννιτών ήδη ξεκίνησε», είναι η προπαγανδιστική «ατάκα» της Δημοτικής Αρχής για το Σχέδιο Βιώσιμης Αστικής Ανάπτυξης, λες και προέρχεται από... παρθενογένεση ο Δήμος Ιωαννιτών. Η αλαζονεία και η έπαρση έχουν όρια. Καλά- χρυσά είναι τα 30 εκ. του ΕΣΠΑ, αλλά αν κοιτάξουν δίπλα οι της Δημοτικής Αρχής Μπέγκα- Μανταλόβα, τότε θα δουν ότι το μέλλον στηρίζεται στο παρελθόν, στο οποίο αναβαθμίστηκε (και δεν αντικαταστάθηκε απλά η άσφαλτος) η λεωφόρος Δωδώνης, κατασκευάστηκαν Κενάν Μεσσαρέ- Βογιάννου- Γεννηματά, ο παραλίμνιος πεζόδρομος- ποδηλατόδρομος, το υπόγειο πάρκινγκ, το Ξενία, η περιφερειακή οδός, πολλά νέα σχολικά κτίρια, η είσοδος της πόλης, εμβληματικά κτίρια (μνημεία- μουσεία κλπ) συντηρήθηκαν και πολλά άλλα (όπως ύδρευση- αποχέτευση), με τη χρηματοδότηση πολλών εξ αυτών από ευρωπαϊκά προγράμματα. Με λίγα λόγια, η πόλη έχει αλλάξει πριν «ανέβουν» στο «καλάμι» της εξουσίας οι σημερινοί δημοτικοί άρχοντες.\nΑναβαθμίζεται η καθημερινότητα των πολιτών, επειδή ο Δήμος αποκαθιστά το κατεστραμμένο οδόστρωμα ενός πολυσύχναστου δρόμου, όπως οι Ευεργετών- Ζίνη που καταλήγουν στο πρώην ΙΚΑ: Ναι, λέει η Δημοτική Αρχή, απλά διορθώνει την επικινδυνότητα λέμε εμείς και όσοι χρησιμοποιούν τους συγκεκριμένους δρόμους, αλλά και άλλους δρόμους τους οποίους -σωστά κατά τα άλλα- διορθώνει ο Δήμος. Αν δεν έλεγε όμως «για αναβάθμιση», πως θα δικαιολογούνταν οι δηλώσεις δύο Αντιδημάρχων επί του θέματος;\nΗ κ. Θάνου χαρακτηρίζει ως ανειλικρινή την κριτική που της κάνουν στα ΜΜΕ! Μπορεί και να την αδικούν, μπορεί και όχι. Διαβάζουμε σε μια γελοιογραφία τα παρακάτω: «Πλήθη δικαστών και εισαγγελέων καταφθάνουν από όλη τη χώρα στην Αγία Θέμιδα. Γονατιστοί εισέρχονται στο Μέγαρο Μαξίμου για να προσκυνήσουν τη χάρη της και να θαυμάσουν από κοντά την υπέρκομψη Βασιλική μετά τρούλου, έργο του μηχανικού του Εθνικού Μετσόβιου Πολυτεχνείου κ. Αλεξίου Τσίπρα»… Ελπίζω να έχει η ίδια αρκετό χιούμορ και να γέλασε με την καρδιά της… Πάντως, οι αλήθειες που κρύβει το σχόλιο, ίσως και να την προβληματίσουν… Κάτι δεν έκανε καλά.\nΣυγκέντρωση διαμαρτυρίας στο Σύνταγμα, με σκοπό να αντιδράσει ο λαός για τα καινουργότερα μέτρα που αποδέχθηκε και ψήφισε η κυβέρνηση και γι’ αυτά που θα ακολουθήσουν μετά το 2019! Ανάμεσα στα πανό και ένα που μας εξέπλησσε με υπογραφή ΣΥΡΙΖΑ. «Καμιά θυσία για χρέος και Ευρώ»! Τι να υποθέσουμε; Εκείνοι που παρέσυραν την κυβέρνηση να υπογράψει κι άλλα μέτρα είναι οι ΑΝΕΛ; Γι’ αυτό ο ΣΥΡΙΖΑ διαχωρίζει τη θέση του; Πάντως ούτε ο Αλέξης ήταν μαζί τους με υψωμένη γροθιά, ούτε ο κολλητός του ο Παππάς. Και οι δύο, μαζί με άλλους 151 ψήφιζαν μέσα στη Βουλή τα μέτρα της ντροπής…\nΗ Κυβέρνηση αποφασίζει για λογαριασμό των Δήμων προσλήψεις στην καθαριότητα, επιδόματα κλπ. Αν μεν δώσει και η ίδια τα χρήματα, κανένα πρόβλημα. Αν όμως το κόστος επωμιστούν οι πολίτες, μέσω των δημοτικών τελών, υπάρχει και παραϋπάρχει πρόβλημα. Γιατί τέτοια κοινωνική πολιτική, όπως με τη χαμηλή τιμή ηλεκτρικού ρεύματος στα νησιά που διαφήμιζε η Κυβέρνηση και στο τέλος την πληρώνουν όλοι οι άλλοι καταναλωτές, να μας λείπει.\nΟι ευκαιρίες της ζωής…\nΑνάμεσα στα άλλα ακούσαμε κάποτε ότι ο πατέρας του Αλέξη Τσίπρα ήταν μεγαλοεργολάβος που αναλάμβανε έργα επί Χούντας. Γιατί, κακό ήταν; Κατασκεύαζε έργα και πληρώνονταν για τη δουλειά του. Εξ άλλου, τα έργα και επί Χούντας για το λαό προορίζονταν. Ήταν τότε που έγιναν δρόμοι για κάθε χωριό και που απέκτησαν ηλεκτρική εγκατάσταση παντού και έσβησαν τις λάμπες πετρελαίου. Αυτό δεν σημαίνει ότι ήταν συνεργάτης της Χούντας! Εκείνος που αποδείχθηκε ανακόλουθος είναι ο γιος. Ως αντιμνημονιακός ψηφίστηκε, εξαπάτησε το λαό που τον εμπιστεύθηκε και έγινε ο πιο συνεπής μνημονιακός πρωθυπουργός, μετατρέποντας ακόμη και το ΟΧΙ σε ΝΑΙ! Και τη Μέρκελ προσκύνησε και τις αγορές παρακαλεί να του ανοίξουν τις αγκάλες τους….\nΤι ήταν τελικά ο Τσίπρας;\nΔήλωνε ο Αλέξης Τσίπρας ότι όχι μόνο θα έσωζε την Ελλάδα, αλλά ολόκληρη την Ευρώπη! Τελικά ποια από τις δύο έσωσε; Καμία! Απλά για να κρατηθεί στην εξουσία συνεργάστηκε σε τέτοιο βαθμό με τους «σωτήρες» της Ελλάδας, που δεν τον αναγνωρίζουμε, όσο κι αν προσπαθεί να αντιστρέψει τα γεγονότα και να τα παρουσιάσει διαφορετικά από ό,τι είναι στην πραγματικότητα. Κι ενώ ψεύδεται κατ’ επανάληψη, το πρόσωπό του δεν συσπάται λες και δεν έχει συναίσθηση τι είπε, τι υποσχέθηκε και τι έκανε Τι συμβαίνει μ’ αυτό τον άνθρωπο; Ήταν ανώριμος για να αναλάβει μια τόσο μεγάλη ευθύνη; Απλά τον εκπαίδευσαν στα λόγια και υστερεί στα έργα; Πάντως αυτά που λέει δεν έχουν καμία σχέση με αυτά που πράττει… Και δείχνει να μη καταλαβαίνει τη διαφορά.\nΗ δική του ευθύνη…\nΠόσο μεγάλη είναι η ευθύνη του πρωθυπουργού για την ανυπαρξία ενότητας για τα μεγάλα και σοβαρά προβλήματα του τόπου μας; Από όταν ήταν στην αντιπολίτευση, υποδαύλιζε το διχασμό με κάθε ευκαιρία. Τόση ήταν η μανία του να μη συνεργαστεί με τις ελληνικές κυβερνήσεις, που αρνιόταν να ψηφίσει έστω και έναν νόμο ή ένα άρθρο, όσο καλά κι αν ήταν. Του ζήτησαν να συνεργαστεί για να δουλέψουν όλοι μαζί, προκειμένου να αντιμετωπίσουν τα θηρία της τρόικας. Του ζήτησαν να συμμετέχει στην Επιτροπή διαπραγμάτευσης, ώστε να εμφανίζεται ενωμένη η Ελλάδα. Τέλεια άρνηση. Κι όταν με εξωπραγματικές υποσχέσεις πήρε την εξουσία, ο μόνος συνεργάτης που του ταίριαζε ήταν ο Καμμένος! Ίσως ήθελε και λίγη δεξιά μαγιά, για να αλλοιώσει την όποια ιδεολογία του…\nΔυόμισυ χρόνια στην εξουσία! Η Βαρουφάκεια περίοδος υπήρξε καθοριστική. Δεν θέλουμε τη δόση μας φώναζαν αυτοί που τώρα εκλιπαρούν για μια δόση, ενώ δηλώνουν ότι δεν θα μας κάνουν τη χάρη να προκαλέσουν εκλογές! Η κυβέρνηση, λένε, πήρε εντολή τετραετίας. Αχ καημένε Αλέξη. Πάντα ό,τι σε συμφέρει υποστηρίζεις. Μη ξεχνάς ότι κι άλλες κυβερνήσεις για τετραετία είχαν εκλεγεί, αλλά εσύ τους έκοψες το δρόμο, χρησιμοποιώντας την εκλογή του Προέδρου. Και που πήρες την εξουσία τι κατάλαβες; Απλά μας έβαλες πιο βαθειά στην κρίση. Θα μου πεις πως ό,τι και να γίνει μονιμοποίησες τη σύζυγό σου στο Πολυτεχνείο και εξασφάλισες την δια βίου εκλογή σου στη Βουλή…


“Για ποιον χτυπά η καμπάνα” – The Panhellenic Post\nτης Ιωάννας Μπέτση – για την ΡΗΡ\nΜιλάμε φυσικά για έναν από τους σημαντικότερους αμερικανούς συγγραφείς του 20ου αιώνα.\nΟ ΄Ερνεστ Χέμινγουεϊ γεννήθηκε το 1899 στο Όουκ Παρκ του Ιλλινόις. Το Όουκ Παρκ, στο οποίο μεγάλωσε ήταν μία συντηρητική κοινωνία την οποία αποκάλεσε ο Χέμινγουεϊ ως πόλη με “με ανοιχτές αυλές και στενά μυαλά”.\nΑνατράφηκε σε ένα έντονα θρησκευτικό περιβάλλον. Κατά τη διάρκεια των σπουδών του, διακρίθηκε για τις επιδόσεις του όχι μόνο στη φιλολογία, αλλά και σε αθλήματα του αμερικάνικου μποξ και ποδοσφαίρου.\nΣε ηλικία δεκαοχτώ ετών, ο Χέμινγουεϊ μετά από παρακίνηση του πατέρα του, πήγε και κατατάχθηκε στον αμερικάνικο στρατό στη διάρκεια του Α΄ Παγκοσμίου πολέμου.\nΟι εμπειρίες του στο μέτωπο, η ανάρρωσή του σε νοσοκομείο του Μιλάνου μετά τον τραυματισμό του, ήταν η αφορμή να γράψει το μυθιστόρημα “Αποχαιρετισμός στα όπλα”.\nΤο 1920 άρχισε να εργάζεται ως δημοσιογράφος και αναταποκριτής της εφημερίδας Toronto Star Weekly. Ο Χέμινγουεϊ είχε έντονη ερωτική ζωή, παντρεύτηκε τρεις φορές.\nΉταν λάτρης των ταξιδιών και η εμπειρία του απ’αυτά τα ταξίδια, δημοσιεύθηκε μέσα στα διηγήματά του. Μερικά από τα σημαντικότερα έργα του είναι: “Ο ήλιος ανατέλλει ξανά”, “Στον καιρό μας”, η συλλογή του, “Άντρες χωρίς γυναίκες”.\nΈζησε στο Παρίσι, στη Φλόριντα της Αμερικής και στην Κούβα.\nΛάτρευε την Ισπανία, υπήρξε φανατικός θαυμαστής των ταυρομαχιών, όπου και το βιβλίο του “Θάνατος το απομεσήμερο”- 1932. Σ’ ένα ταξίδι του στην Αφρική αφιέρωσε το βιβλίο του “Πράσινοι λόφοι της Αφρικής”-1935.\nΣτην πορεία της ζωής του γνώρισε αρκετούς λογοτέχνες, συνδέθηκε φιλικά με τον Σκοτ Φιτζέραλντ, τον Έζρα Πάουντ και τον Τζαίημς Τζόυς. Αργότερα εγκαστάθηκε στην Κούβα στην βίλα Φίνκα Βίχια, κοντά στην Αβάνα. Εμπνεύστηκε από την ομορφιά της και έγραψε το μυθιστόρημά του, “Για ποιον χτυπά η καμπάνα”-1940.\nΜέχρι σήμερα αναγνωρίζεται ως το σημαντικότερο έργο του, που σημείωσε μεγάλη εμπορική επιτυχία με πολύ καλές κριτικές. Μετά τον Β΄ Παγκόσμιο πόλεμο, άρχισε η πτώση του.\nΑντιμετώπισε πολλά προβλήματα με την υγεία του κι αυτό ήταν σοβαρό εμπόδιο στο έργο του.\nΗ κατάθλιψη και ο αλκοολισμός ήταν η καταστροφή του. Αποπειράθηκε να αυτοκτονήσει την άνοιξη του 1961. Στις 2 Ιουλίου της ίδιας χρονιάς αυτοπυροβολήθηκε στο κεφάλι, ο τάφος του βρίσκεται στο καθολικό νεκροταφείο του Ketchum.\nΕμείς θα τον ευγνωμονούμε για την προσφορά του στην παγκόσμια λογοτεχνία, όπως το περιοδικό Life το 1953, του χάρισε το Βραβείο Πούλιτζερ και το Νόμπελ λογοτεχνίας το 1954.


Τρίπολη: Γαμπροί ψάχνουν...νύφες στο Μαλλιαροπούλειο (video)\nΣυνέντευξη της Προέδρου της Θεατρικής Ομάδας Τρίπολης, κ. Αντωνίας Μπαντούνα, στον arcadia 938.\nTη Δευτέρα, 14 Οκτωβρίου 2019, ξεκινούν οι παραστάσεις της Θεατρικής Ομάδας Τρίπολης στο Μαλλιαροπούλειο Δημοτικό Θέατρο και με την αφορμή αυτή, η Πρόεδρος της Ομάδας, κ. Αντωνία Μπαντούνα, παραχώρησε συνέντευξη στην εκπομπή "Έι εσείς οι απέξω".\nΤο έργο που θα παρουσιάσει η Θεατρική Ομάδα είναι, ουσιαστικά, "συρραφή" τριών κωμικών μονοπράκτων, τα οποία συγκαταλέγονται μεταξύ των πρώτων που γράφτηκαν και παρουσιάστηκαν μετά τη σύσταση του Ελληνικού κράτους. Πρόκειται για τον "Αγροικογιάννη" του Α. Ρίζου-Ραγκαβή, τον "Λεπρέντη" του Μ. Χουρμούζη και την "Βεγγέρα" του Η. Καπετανάκη.\nΗ κοινή τους θεματολογία έδωσε και τον τίτλο της παράστασης: "Γαμβρός άνευ νύμφης εις τριπλούν..." Οι παραστάσεις θα δίνονται καθημερινά, με ώρα έναρξης την ενάτη βραδινή, από τις 14 έως και τις 20 Οκτωβρίου 2019 στο Μαλλιαροπούλειο. Η διάρκεια της παράστασης είναι περίπου μία ώρα και πενήντα λεπτά- με διάλειμμα μεταξύ δευτέρου και τρίτου μέρους. Η είσοδος τιμάται στα 10 ευρώ, ενώ για ανηλίκους, φοιτητές, ανέργους και Αμέα η τιμή είναι 5 ευρώ.\nΚρατήσεις θέσεων γίνονται στο φουαγιέ του θεάτρου καθημερινά από τις 12:00-13:30 και από τις 19:00-20:30. Επίσης, μπορεί κάποιος να "κλείσει" θέσεις τηλεφωνικά στο 2710-233111.\nΔείτε τι μας είπε η κ. Μπαντούνα για την παράσταση εδώ..


Βαρέθηκα να μαλώνω για το όνομα του παιδιού μου! -\nΒρίσκεστε εδώΑρχική»Παιδί»Βαρέθηκα να μαλώνω για το όνομα του παιδιού μου!\nΒαρέθηκα να μαλώνω για το όνομα του παιδιού μου!\nΔημοσιευτηκε από Baby Radio την 17 Φεβρουαρίου 2018 Παιδί\nΚαθυστέρηση, εγκυμοσύνη, γέννα…\nΤρία πράγματα τα οποία γεμίζουν με τόση χαρά ένα ζευγάρι! Περνάει ο καιρός το παιδί μεγαλώνει και φτάνει η πιο δύσκολη ώρα! Το όνομα του παιδιού!\nΣτην Ελλάδα είναι άκρως συνηθισμένο το παλιό πατροπαράδοτο. Το πρώτο παιδί να είναι από τη μεριά του άντρα. Εντάξει, με αυτά τα μυαλά μεγαλώσαμε όλοι δε γίνεται να το αλλάξουμε ξαφνικά αυτό. Το πιο δύσκολο βέβαια κομμάτι είναι πως και πατήρ αλλά και παππούδες το θεωρούν αυτό ως δεδομένο.\nΠρόσφατα έκανα μία συζήτηση και έφερα ως παράδειγμα μία διαφήμιση που έδειχνε ένα ζευγάρι να αναζητά όνομα για τον γιο. Όταν ήρθε η ώρα της γέννας, ο ευτυχισμένος πατέρας έδωσε το μωρό στον πατέρα του και είπε: «Παππού Αντώνη, από εδώ ο εγγονός σου, ο Αντώνης». ΧΑΙΡΩ ΠΟΛΥ!!! Αντώνη έλεγαν τον κύριο, όχι Αγησίλαο, ούτε Αγαμέμνονα, ούτε Θεοχάρη ούτε τίποτα άλλο περίεργο.\nΑπό την άλλη υπάρχουν οι εξαιρέσεις. Η απώλεια των αγαπημένων μας προσώπων. Δεκτόν. Ως ένα σημείο. Το ότι μας λείπει ένα αγαπημένο μας πρόσωπο που χάθηκε από τη ζωή δε σημαίνει πως το αντικαθιστά. Γιατί στην τελική να μην χαρεί κάποιος εν ζωή;\nΠραγματικά έχω κουραστεί να μαλώνω κάθε φορά για το όνομα του παιδιού. Γιατί να μη βγάλουμε στο παιδί κάτι όμορφο; Δε με ενδιαφέρει και τόσο το να είναι σπάνιο ένα όνομα όσο ενδιαφέρονται για αυτό άλλοι γονείς. Για ποιο λόγο όμως να αναγκαστώ να δεχτώ ένα όνομα για το οποίο, το ίδιο το παιδί αύριο μεθαύριο θα ντρέπεται.\nΜία από τις πιο σημαντικές στιγμές, μάλιστα η πιο καθοριστική στιγμή, για τη ζωή του παιδιού είναι η στιγμή επιλογής ονόματος. Δόξα τω Θεό τα χρόνια άλλαξαν και σε ορισμένα πράγματα, οι μικρο-αλλαγές σε τέτοια θέματα είναι κάτι παραπάνω από επιθυμητές και αποδεκτές.\nΔεν υπάρχει κανένας λόγος για τσακωμούς ενώ κάλλιστα μπορούμε να διαλέξουμε ένα όμορφο όνομα για το παιδί που δεν υπάρχει από καμία πλευρά. Ίσα ίσα που είναι και πιο ωραίο το να υπάρχει ποικιλία ονομάτων μέσα σε ένα σπίτι και όχι να υπάρχουν, για παράδειγμα, 45 Γιάννηδες.\nΕν κατακλείδι, πολύ απλά δεν υπάρχει λόγος για καυγάδες ενώ η λύση είναι δίπλα μας και είναι πάρα πολύ απλή. Η ουδετερότητα σώζει!


Θύμα σχολικής βίας η κόρη του Michael Jackson - Star.gr\nLIFESTYLE Δευτέρα, 11 Ιουνίου 2012, 17:40\nΘύμα σχολικής βίας η κόρη του Michael Jackson\nΗ συγκλονιστική της εξομολόγηση στην Oprah\nΜπορεί να είναι η κόρη του Βασιλιά της Ποπ, όμως αυτό δε σήμαινε ότι θα είχε και προνομιακή μεταχείριση. Τουλάχιστον από τους συμμαθητές της στο σχολείο, όταν πια αποφασίστηκε ότι θα έπρεπε να σταματήσει την κατ’ οίκον εκπαίδευση.\nΟ λόγος για την Paris Jackson που όπως εξομολογήθηκε στην Oprah Winfrey, τα σχολικά τςη χρόνια δεν της έχουν αφήσει και τις καλύτερες αναμνήσεις.\n«Αρκετοί συμμαθητές μου άσκησαν λεκτική βία εναντίον μου, όμως δεν κατάφεραν να με τρομοκρατήσουν. Κάποιοι μάλιστα προσπάθησαν να με τρομοκρατήσουν μέσω διαδικτύου, γράφοντάς μου διάφορα, αλλά δε τους πέρασε», είπε η κόρη του Michael Jackson.\nΌπως εξομολογήθηκε δεν είχε ιδέα γιατί οι συμμαθητές της, της συμπεριφέρονταν με αυτόν τον τρόπο και δεν μπορούσε να καταλάβει αν το έκαναν γιατί ζήλευαν. Πάντως παραδέχθηκε ότι αρκετοί την πλησίασαν για να γίνουν φίλοι της, έχοντας όμως στο μυαλό τους να εκμεταλλευτούν το όνομά της και την κοινωνική της θέση.\nΠάντως η μικρή ξεκαθάρισε ότι είναι αρκετά ισχυρός χαρακτήρας και καταλαβαίνει αμέσως πότε κάποιος θέλει να την εκμεταλλευθεί.\n«Αν καταλάβω ότι κάποιος είναι ψεύτικος, απλά τον απομακρύνω», είπε.\nΗ Paris αναφέρθηκε επίσης και στην απαίτηση που είχε ο πατέρας της να φορά εκείνη και τα αδέλφια της μάσκα όταν έβγαιναν έξω, λέγοντας χαρακτηριστικά ότι όταν ήταν μικρή της φερόταν κάπως περίεργο.\nΤώρα όμως το καταλαβαίνει απόλυτα.\n«Ήθελε να μη μας αναγνωρίζουν όταν βγαίναμε έξω χωρίς αυτόν», είπε, ξεκαθαρίζοντας ότι είχε μια πολύ φυσιολογική παιδική ηλικία.\nΤώρα η Paris ονειρεύεται μια καριέρα στο Hollywood και κρατά πάντα με αγάπη και τρυφερότητα την ανάμνηση του πατέρα της.


Τηλεσκόπιο... - Σελίδα 2 - Men's Only\nIasonas έγραψε: Ειχα εχω ενα αλλα το πεταξα γιατι μετακομισε η γειτονισσα :hystericalbs1\nΤο χρειάζομαι εγώ.... Γιατί το πέταξες :cry ??? Με τα κιάλια δεν κάνω δουλειά... :boeller\nΗλίας έγραψε: Για να παρατηρήσεις το φεγγάρι χρειάζεσαι φίλτρο σελήνης . Ειδικά στην πανσέληνο και στην ύβο.\nΑνδρέα, το συγκεκριμένο τηλεσκόπιο το έχεις ή σκέφτεσαι να το αποκτήσεις ?\nΤο έχω Ηλία, μου το έδωσε ο γείτονας μου, τώρα ασχολείται με άλλα πράγματα (μαθαίνει κιθάρα :dance3)\nΌτι μπορεί ο καθένας μας :megagrin\nAνδρέα, έχεις ένα κατοπτρικό-νευτώνειο πάνω σε ισημερινή βάση τηλεσκόπιο. Πιθανόν το 130/900. Με λίγη υπομονή Θα μπορέσεις να διακρίνεις αρκετους γαλαξιες και νεφελωματα, είναι μιά καλή επιλογή για κάποιον που ξεκινά τώρα, πόσο μάλιστα αν είναι και δώρο..και με τη προσθήκη αστροστάτη να κάνεις και φωτογραφήσεις.\nΌποτε μπορείς γράψε αν το πήρες μαζί με κάτι έξτρα όπως φίλτρα ( ηλίου, σελήνης, φωτορύπανσης ) αλλά και προσοφθάλμιους φακούς ή/και Barlow .\nΝα ξέρεις απο το τηλεσκόπιο δε μπορείς να διακρίνεις χρώματα ! Εκτός απο κάποιες εξαιρέσεις μή περιμένεις να δείς κάτι όπως οι αστροφωτογραφίες της NASA. Στο γράφω αυτό γιατί ανέφερες πως θα ήθελες να κεντρίσεις το ενδιαφέρον των παιδιών. Δε ξέρω πόσο ετών είναι αλλά υπάρχει η μικρή πιθανότητα να ψιλοβαρεθούν ( sorry ) και να προτιμήσουν να κοιτούν τον έναστρο ουρανό απλά δια γυμνού οφθαλμού. Ξεκίνα μαθαίνοντας τον και αν μπορείς να τους τον περιγράφεις. Έχεις πολύ χρόνο. Κάθε νύχτα τα αστέρια θα είναι στο ίδιο σημείο ( Ποιητική αδεία. Βασικά ένα αστέρι θα είναι στο ίδιο " ακριβώς "σημείο μετά απο ένα χρόνο ).\nΤα Skywatcher είναι κινέζικα . Eδώ βάζω μιά άνω τελεία. Πολλά πράγματα πλέον φτιάχνονται στη Κίνα, ( πάααρα πολλά ) κάποιοι κατασκευαστές πολύ ακριβότερων τηλεσκοπίων φτιάχνουν τους φακούς τους στη Κίνα. Το μόνο που πρέπει να προσέξεις εσύ είναι η βάση γιατί για το συγκεκριμένο μοντέλο δεν είχαν ακουστεί τα καλύτερα λόγια. Σαν ερασιτέχνη αστρονόμο όμως θα σε καλύψει. Αυτό μη σε ανησυχεί.\nΤο τηλεσκοπιό σου ( αν είναι το 130/900 ) έχει δυνατότητα μέγιστης μεγένθυσης χωρίς απώλειες 260χ. ( 130 χ 2 )\nΠρόσεξε όμως γιατί ο ο λόγος της μεγένθυνσης είναι αντιστρόφως ανάλογος του οπτικού πεδίου και της φωτεινότητας.\nΠρίν ξεκινήσεις θα πρέπει να έχει γίνει η πολική ευθυγράμμιση . Έχει γίνει ?\nΕπίσης πρέπει να γίνει η ευθυγράμμιση του σκοπεύτρου με το τηλεσκόπιο.\nΑς υποθέσουμε για χάρη της κουβέντας πως είσαι έτοιμος απο τα παραπάνω.\nΑνδρέα τον ουρανό τον παρατηρούμε απο το σκόπευτρο του τηλεσκοπίου. Ο δικός σου είναι 5χ24 ( μεγενθύνει 5χ ), μέτριος σε απόδοση / αλλά φθηνός\nόμως η χρήση του είναι αναγκαία αν σκεφτείς αυτό που σου έγραψα παραπάνω για την μεγένθυση. Μεγάλη μεγένθυση = μικρό οπτικό πεδίο .\nΌταν ξεκινήσεις τη παρατήρηση κάνε τα εξής. Προσάρμοσε τα μάτια σου στο σκοτάδι ( χρειάζονται περίπου 20' ) και άφησε το τηλεσκόπιο να προσαρμοστεί στη θερμοκρασία του περιβάλλοντος. Η αλλαγή απο τη ζέστη μέσα στο σπίτι στο κρύο εκτός θα προκαλέσει παραμορφώσεις στην αρχή.\nκαι τέλος πάρε μαζί σου ένα κόκκινο φακό. Θα σου επιτρέψει να διαβάσεις τους ουράνιους χάρτες στο σκοτάδι.\nΕίναι πολλά ακόμα αυτά που θέλω να σου γράψω. Το αφήνω για κάποια άλλη στιγμή. Νομίζω πως θα σε κουράσω ή και θα σε μπερδέψω. Αν έχεις κάποια απορία κάπου εδώ θα με βρείς.\nΗλίας έγραψε: Aνδρέα, έχεις ένα κατοπτρικό-νευτώνειο πάνω σε ισημερινή βάση τηλεσκόπιο. Πιθανόν το 130/900. Με λίγη υπομονή Θα μπορέσεις να διακρίνεις αρκετους γαλαξιες και νεφελωματα, είναι μιά καλή επιλογή για κάποιον που ξεκινά τώρα, πόσο μάλιστα αν είναι και δώρο..και με τη προσθήκη αστροστάτη να κάνεις και φωτογραφήσεις.\nΤο απόκτημά μου...\nΤι είναι ο αστροστάτης;;;\nΗλίας έγραψε: Όποτε μπορείς γράψε αν το πήρες μαζί με κάτι έξτρα όπως φίλτρα ( ηλίου, σελήνης, φωτορύπανσης ) αλλά και προσοφθάλμιους φακούς ή/και Barlow .\nΑυτά είναι τα έξτρα που πήρα μαζί με το τηλεσκόπιο.\nΤο πάνω οριζόντιο είναι αντάπτορας για φωτογραφική μηχανή.\nΒλέπω ένα Barlow (ότι και να είναι αυτό...)\nΦίλτρο/α δεν έχω βρει\nΗλίας έγραψε: Να ξέρεις απο το τηλεσκόπιο δε μπορείς να διακρίνεις χρώματα ! Εκτός απο κάποιες εξαιρέσεις μή περιμένεις να δείς κάτι όπως οι αστροφωτογραφίες της NASA. Στο γράφω αυτό γιατί ανέφερες πως θα ήθελες να κεντρίσεις το ενδιαφέρον των παιδιών. Δε ξέρω πόσο ετών είναι αλλά υπάρχει η μικρή πιθανότητα να ψιλοβαρεθούν ( sorry ) και να προτιμήσουν να κοιτούν τον έναστρο ουρανό απλά δια γυμνού οφθαλμού. Ξεκίνα μαθαίνοντας τον και αν μπορείς να τους τον περιγράφεις. Έχεις πολύ χρόνο. Κάθε νύχτα τα αστέρια θα είναι στο ίδιο σημείο ( Ποιητική αδεία. Βασικά ένα αστέρι θα είναι στο ίδιο " ακριβώς "σημείο μετά απο ένα χρόνο ).\nΠως βάζουν τα χρώματα δηλαδή;\nΦαντάζομαι πως έχεις δίκιο για τα παιδιά. Αλλά η ελπίδα πεθαίνει τελευταία. :megagrin\nΗλίας έγραψε: Τα Skywatcher είναι κινέζικα . Eδώ βάζω μιά άνω τελεία. Πολλά πράγματα πλέον φτιάχνονται στη Κίνα, ( πάααρα πολλά ) κάποιοι κατασκευαστές πολύ ακριβότερων τηλεσκοπίων φτιάχνουν τους φακούς τους στη Κίνα. Το μόνο που πρέπει να προσέξεις εσύ είναι η βάση γιατί για το συγκεκριμένο μοντέλο δεν είχαν ακουστεί τα καλύτερα λόγια. Σαν ερασιτέχνη αστρονόμο όμως θα σε καλύψει. Αυτό μη σε ανησυχεί.\nΝομίζω πως είναι ξεκάθαρο! :hystericalbs1\nΗλίας έγραψε: Το τηλεσκοπιό σου ( αν είναι το 130/900 ) έχει δυνατότητα μέγιστης μεγένθυσης χωρίς απώλειες 260χ. ( 130 χ 2 )\nΔες την παραπάνω φωτογραφία.\nΗλίας έγραψε: Πρίν ξεκινήσεις θα πρέπει να έχει γίνει η πολική ευθυγράμμιση . Έχει γίνει ?\nΈχω κάνει για το σκόπευτρο, νομίζω δηλαδή. (έχει μια κόκκινη κουκκίδα όταν το ανάβεις, υποτίθεται βοηθάει)\nΑλλά δεν έχω κάνει την πολική ευθυγράμμιση. φαντάζομαι είναι κάπως πιο δύσκολη.\nΕίναι και οι απορίες που έχω.\nΠως κάνω την ευθυγράμμιση;\nΆντε και κάνω την ευθυγράμμιση, στο σπίτι μου όπως είναι τώρα αν βγω έξω δεν θα πρέπει να ξανακάνω ευθυγράμμιση;\nΗλίας έγραψε: Ανδρέα τον ουρανό τον παρατηρούμε απο το σκόπευτρο του τηλεσκοπίου. Ο δικός σου είναι 5χ24 ( μεγενθύνει 5χ ), μέτριος σε απόδοση / αλλά φθηνός\nΔεν ήξερα ότι κάνει μεγέθυνση...\nΗλίας έγραψε: Όταν ξεκινήσεις τη παρατήρηση κάνε τα εξής. Προσάρμοσε τα μάτια σου στο σκοτάδι ( χρειάζονται περίπου 20' ) και άφησε το τηλεσκόπιο να προσαρμοστεί στη θερμοκρασία του περιβάλλοντος. Η αλλαγή απο τη ζέστη μέσα στο σπίτι στο κρύο εκτός θα προκαλέσει παραμορφώσεις στην αρχή.\nΚαι εδώ έχω απορίες. Πρέπει να βγω στον κήπο/αυλή του σπιτιού μου;\nΕντός του σπιτιού (πίσω από το παράθυρο δηλαδή) δεν θα μπορέσω να δω κάτι;\nΟυράνιο χάρτη δεν έχω ακόμα... :bigeek (ούτε κόκκινο φακό! :dash )\nΗλίας έγραψε: Είναι πολλά ακόμα αυτά που θέλω να σου γράψω. Το αφήνω για κάποια άλλη στιγμή. Νομίζω πως θα σε κουράσω ή και θα σε μπερδέψω. Αν έχεις κάποια απορία κάπου εδώ θα με βρείς.\nΔεν κουράζεις καθόλου, εσύ μάλλον θα κουραστείς/έχεις κουραστεί.\nΌλα αυτά δεν γράφονται εύκολα και για αυτό σε ευχαριστώ για τον χρόνο σου! :thnx\nΗλίας έγραψε: Για να παρατηρήσεις το φεγγάρι χρειάζεσαι φίλτρο σελήνης . ,?\n:shocking ,για να δεις το φεγγαρι θες φιλτρα φεγγαριου\nΑνδρέα, τα πράγματα είναι όπως σου τα είπε ο Ηλίας.\nΝα σου απαντήσω σε κανα δυο ερωτήσεις σου κι εγώ..\nΑστροστάτης είναι αυτό το εξάρτημα από το οποίο φεύγει το λευκό καλώδιο στο τηλεσκόπιό σου και σκοπό έχει να στέφει το τηλεσκόπιο αντίστροφα προς την κίνηση της γης έτσι ώστε να ακολουθεί το παρατηρούμενο αντικείμενο συνεχώς και να το έχει μόνιμα μέσα στο οπτικό πεδίο του προσοφθαλμίου σου (δηλαδή να μην αναγκάζεσαι να το στρέφεις με το χέρι μιας και αυτό θα φεύγει συνέχεια μέσα από το πεδίο λόγω της περιστροφής της γης.).\nΓια να λειτουργήσει, όμως αυτό, θα πρέπει όπως σωστά σου είπε ο Ηλίας, να γίνει σωστή -αν και όχι απόλυτα ακριβής, άρα μην ανησυχείς!- πολική ευθυγράμμιση. Είναι μια απλή διαδικασία που θέλει κάποια εξοικείωση. Βασικά με την ισημερινή στήριξη που έχεις, η πολική ευθυγράμμιση είναι απαραίτητη, έστω και χονδρική, διαφορετικά δεν θα μπορείς να παρατηρείς το αντικείμενο. Αν χρειαστείς μπορώ να σου στείλω οδηγίες και video με την διαδικασία.\nΜε 130mm διάμετρο, μην περιμένεις πολλά πράγματα αλλά είναι αρκετό για να σου δείξει πολύ καλά τις "θάλασσες" και τους κρατήρες στην Σελήνη (όχι στην φάση της πανσελήνου), τον Δία με τα 4 μεγαλύτερα φεγγάρια του και την Μεγάλη Κηλίδα (καταιγίδα 4 φορές μεγαλύτερη από την Γη!), τον μεγαλοπρεπή Κρόνο με τα πανέμορφα δαχτυλίδια του, τις φάσεις της Αφροδίτης, τον Μ31 (Γαλαξίας της Ανδρομέδας) και κάποια άλλα σχετικά φωτεινά στολίδια του ουρανού!\nΌπως σωστά ειπώθηκε, μην περιμένεις φωτο επιπέδου ΝΑΣΑ. Οι περισσότεροι απογοητεύονται όταν βλέπουν για πρώτη φορά μέσα από τηλεσκόπιο. Για διάφορους λόγους που έχουν να κάνουν με την κατασκευή του ματιού και του φωτογραφικού φακού, δεν δίνει τέτοιες εικόνες, αλλά η ιδέα ότι εκείνη τη στιγμή παρατηρείς το "ζωντανό" και "πραγματικό" και όχι μια φωτογραφία είναι που σε γεμίζει δέος. Πρέπει να γνωρίζεις για αυτό που παρατηρείς για να το εκτιμήσεις. Είναι περισσότερο εγκεφαλική διαδικασία καθώς και διαδικασία αισθήσεων παρά οπτική. Γι' αυτό δεν ενδείκνυται για παιδιά μικρής ηλικίας που εντυπωσιάζονται κυρίως από την εικόνα.\nΑυτό δεν σημαίνει παράτησέ το! Ο καλύτερος τρόπος, όμως, κατά τη γνώμη μου είναι να ξεκινήσει κάποιος με ένα καλό βιβλίο για τους πλανήτες για παιδιά ή κάποιες αστροπαρατηρήσεις με γυμνό μάτι τη νύχτα και κάποιες ερωτήσεις που κεντρίζουν το ενδιαφέρον (τι είναι, τι μπορεί να υπάρχει εκεί, προέλευση, μεγέθη κλπ -αν έχουν διαβάσει τον Μικρό Πρίγκηπα βοηθάει πολύ!- κλπ) και μετά, σιγά σιγά να περάσει στη χρήση του τηλεσκοπίου όταν αυτά τα "λαμπάκια" στον ουρανό αποκτήσουν νόημα και ενδιαφέρον στα μάτια τους..\nΜια άλλη χρήση του είναι η παρατήρηση μακρινών αντικειμένων στην Γη με την χρήση όμως ενός ανορθωτή ειδώλου. Είναι ένα εξάρτημα σαν τον μεγάλο κύλινδρο που έχεις στην φωτογραφία με τα αξεσουάρ. Δουλειά του είναι να αντιστρέφει την εικόνα διαφορετικά θα βλέπεις τα πάνω κάτω! (στον ουρανό δεν έχει σημασία αυτό γιατί δεν υπάρχει πάνω και κάτω). Είναι πολύ εντυπωσιακή η εξερεύνηση μιας βουνοπλαγιάς ή ενός μακρινού καραβιού στα μάτια ενός παιδιού.\nΓια φωτογράφηση με αυτή την στήριξη, ξέχασέ το. Ίσως μετά από κάποιο διάβασμα και πολλές δοκιμές να πάρεις κάποια σχετικά καθαρή της σελήνης. Μην περιμένεις κάτι καλύτερο. Εγώ θα σου έλεγα να μην ασχοληθείς ακόμη και να ξοδέψεις αυτόν τον χρόνο στην γνώση του ουρανού.\nΌσο για την παρατήρηση μέσα από παράθυρο, η απάντηση είναι κατηγορηματικά ΟΧΙ. Για διάφορους λόγους, η εικόνα θα είναι πολύ κατώτερης ποιότητας και τις περισσότερες φορές εντελώς άχρηστη.\nΑ! και κάτι ακόμη. σ αυτή τη διάμετρο, δεν χρειάζεται φίλτρο σελήνης (ή φεγγαριού :tease ) απλά να παρατηρείς 4-5 μέρες μετά την πανσέληνο ή έως 4-5 μέρες πριν από αυτή. Όταν ο Ήλιος την φωτίζει υπό γωνία, δίνει καλύτερα την αίσθηση του "ανάγλυφου" και η παρατήρηση είναι πιο παραγωγική!\nΜεγάλο post αλλά δεν γίνεται αλλιώς και είναι, πολύ επιγραμματικά, μια εισαγωγή στην χρήση αυτού του θαυμάσιου εργαλείου που είχες την τύχη να σου χαρίσουν! (το ότι είναι κινέζικο μην σε ανησυχεί καθόλου.. Από τα 5 τηλεσκόπια που έχω, τα τρία είναι κατασκευασμένα στο ίδιο εργοστάσιο με το δικό σου, με άλλο brand!)\nΌτι άλλο χρειαστείς φυσικά μπορείς να ρωτήσεις! (χαίρομαι που μπορώ να ανταποδώσω κι εγώ για όλα αυτά που πήρα μέσα από αυτό το φόρουμ!)\nEDIT: Μόλις είδα πως ξέχασα το σημαντικότερο! Την ευθυγράμμιση του κατόπτρου με τον εστιαστή! Αν την κάνεις σωστά και μεταφέρεις με προσοχή το τηλεσκόπιο, δεν θα χρειαστεί να την κάνεις έξω στο πεδίο παρατήρησης. Μάλιστα θα την κάνεις σχετικά σπάνια. Το ζήτημα είναι να μάθεις να την κάνεις σωστά. Δεν είναι δύσκολο αλλά θέλει εξοικείωση.. Θα ψάξω να σου βρω video γιατί με οδηγίες από εδώ είναι δύσκολο και κουραστικό (για τους άλλους!).\nΟΚ ανίδεος παρακαλώ οπότε μην βαράτε!\nΈχω στήσει το τηλεσκόπιο μου έξω (2 βαθμούς παρακαλώ) και έχω "εστιάσει" σε ένα απ' ότι βλέπω πολύ λαμπερό σώμα στον ουρανό.\nΑλλά μέσα από το τηλεσκόπιο το μόνο που βλέπω είναι ένα φως και μέσα σε αυτό το φως όπου φαντάζομαι είναι το Χ λίγο από το χείλος του τηλεσκόπιου. (ο καθρέφτης που στέλνει τον αντικατοπτρισμό στο μάτι;) :boeller\nΗ πρέπει να ψάξω συγκεκριμένα πράγματα; (μάλλον ε;)\nΚαι πως τα βρίσκω στο αχανές διάστημα; Για αυτό είναι ο αστροχάρτης ε; :dash\nΑν δεν δω κάτι θα σκάσω και σελήνη δεν έχουμε αυτές τις νύχτες! :shocking\nΠαιδια δεν είναι καθόλου κουραστικά όλα αυτά. Αντιθέτως, είναι άκρως ενδιαφέροντα!\nΣυμφωνώ απόλυτα με το Δημήτρη!\nΕίναι πολλά παιδιά. Απο πού να πιάσεις και πού ν'αφήσεις. Λίγα λίγα.\nandreas έγραψε: Δεν ήξερα ότι κάνει μεγέθυνση...\nΑνδρέα το σκόπευτρο ή ερευνητής που έχεις πάνω δε μεγενθύνει. Είναι ένα RDF Red Dot Finder. Τη χρήση του νομίζω πως ήδη την έχεις καταλάβει.\nandreas έγραψε: Βλέπω ένα Barlow (ότι και να είναι αυτό...)\nO Barlow είναι βασικά ενισχυτής μεγέθυνσης. Έχεις ένα Barlow 2χ. Σημαίνει πως διπλασιάζει τη μεγένθυση. Αν δηλαδή ένας προσοφθάλμιος σου δίνει 90χ, τον βάζεις σε έναν τέτοιο Βarlow και γίνεται 180χ.\nΑυτό επίσης σημαίνει πως θα πρέπει να προσέχεις στο μέλλον ποιούς προσοφθάλμιους αγοράζεις σε σχέση με τον/τους Βarlow που έχεις.\nΤη μεγένθυση στη δίνει ο λόγος F ( εστιακή απόσταση τηλεσκοπίου ) / mm ( προσοφθάλμιου ) . Αν F = 900 και έχεις φακό 10mm τότε 900/10 = 90χ .\nandreas έγραψε: Πως βάζουν τα χρώματα δηλαδή;\nΟι φωτογραφίες που βλέπεις είναι προιόντα επεξεργασίας.\nΓια την πολική ευθυγράμμιση θα επανέλθουμε κάποια άλλη φορά. Είναι κάτι εύκολο. Πολύ απλουστευμένα σημαδεύουμε τον Πολικό αστέρα.\nΤο ίδιο θα κάνουμε και για τις αστροφωτογραφίες αλλά και με τις όποιες απορίες.\nHas thanked: 7644 times\nΔηλαδή για τα καταλάβω ψάχνουμε με το τηλεσκόπιο να δούμε την Αφροδίτη και βλέπουμε αυτό...\nκαι όχι κάτι τέτοιο...\nΗ "μαγεία" δηλαδή έγκειται στο να εντοπίσω στον ουρανό το άστρο και να σημειώσω ότι έχω εντοπίσει το α, β, γ, δ, ..... άστρο;


Παρ. 14 ΜΑΪ 21 22:28\nΈχεις γνωρίσει ένα άτομο και θέλεις να κάνεις σχέση μαζί του.\nΦυσικά, τον ρωτάς τι ζώδιο είναι. Να δεις αν ταιριάζετε. Να σκιαγραφήσεις το προφίλ του νοερά τουλάχιστον στην αρχή.\nΜε τον Δίδυμο δεν ταιριάζεις, αλλά σίγουρα ο Ταύρος είναι αυτό που ψάχνεις; Από την άλλη, ο Υδροχόος σε έχει τρελάνει με τον απρόβλεπτο χαρακτήρα του.\nΈκανες σχέση με έναν Καρκίνο; Είτε το θέλεις είτε όχι, η σχέση σας οδεύει προς τα… σκαλιά της εκκλησίας, γιατί δεν θα σε αφήσει ούτε στιγμή να πιστέψεις ότι μπορείτε να έχετε ελεύθερη σχέση. Φυσικά, προσπαθεί να μην σε κάνει να νιώσεις πίεση, αλλά στην ουσία εκεί σε οδηγεί. Σε ένα σπιτικό, που θα στεγάσει την αγάπη σας, τα σχέδια για ένα παραδοσιακό γάμο και τα όνειρα για τον ερχομό ενός παιδιού. Και αν κατά λάθος έκανες το ατόπημα να φλερτάρεις με άλλο άτομο, ετοιμάσου να ζητάς συγγνώμη για μια ζωή…\nΗ ανάγκη του Λέοντα να… λάμπει και να χαρίζει το φως του ολούθε, σε ολόκληρη την ανθρωπότητα, δε σταματά ούτε όταν ερωτευτεί τρελά. Συνεχίζει να επιζητά την προσοχή από τους γύρω του και να κάνει τη φιγούρα του. Αν θες λοιπόν κι εσύ να τον κρατήσεις (αφού τον λατρεύεις κυριολεκτικά), θα πρέπει κάθε μέρα να βρίσκεις όμορφα επίθετα να τον στολίζεις, να τον θαυμάζεις σε μόνιμη βάση και να τον κάνεις να νιώθει αυτό που είναι: Ο βασιλιάς των βασιλιάδων! Κουραστικό; Θέλει θυσίες η αγάπη…\nΕίναι από τα πιο σοβαρά κι αξιοπρεπή ζώδια και οι κινήσεις που κάνει στον έρωτα δεν είναι επιπόλαιες, έχουν τη σημασία και την αξία τους. Για να ερωτευτεί ένα άτομο, θα πρέπει αυτό να πληροί κάποιες προϋποθέσεις, ώστε η σχέση που θα ξεκινήσει να στηρίζεται σε γερές βάσεις. Αν λοιπόν έχεις τα κατάλληλα προσόντα και το σωστό… βιογραφικό, τότε πέτυχες το καλύτερο χαρτί. Θα ζήσεις μαζί του σε ένα σπίτι, όπου θα υπάρχει αγάπη, αξιοπιστία, ευσυνειδησία και τυπικότητα στα πάντα! Πολιτισμένα πράγματα….\n«Όσα παίρνει ο άνεμος». Αυτός ο τίτλος λες και γράφτηκε για τον Υδροχόο. Όχι μόνο είναι ζώδιο του αέρα, το δείχνει κιόλας! Μπήκε μέσα σε μια σχέση; Από την μια θα σε πάει από εδώ, από την άλλη θα σε πάει από εκεί. Κι αν νιώσει ότι έχεις αρχίσει να αποκτάς εξάρτηση από αυτόν και να στηρίζεσαι αποκλειστικά επάνω του ή ότι εκείνος αρχίζει να εξαρτάται από σένα, κάτι τον χαλάει. Και τότε θα έρθουν τα πρώτα σύννεφα. Χάνει το οξυγόνο του. Τον χώρο του. Την ανεξαρτησία του. Τον πιάνουν οι ανασφάλειές του. Αφήνεται να πετάει στον αέρα. Τον αγαπάς; Άφησε του το δικό του χώρο στην αγάπη σας


Τα 10 καλύτερα ξενοδοχεία κοντά σε: Plaza Grigera\nΤα καλύτερα ξενοδοχεία κοντά σε: Plaza Grigera, Lomas de Zamora\nAv. Hipolito Yrigoyen | Francisco Portela, Manuel Castro, Antonio Sáenz, Lomas de Zamora, Αργεντινή\nPlaza Grigera: Διαβάστε κριτικές\n520 από 1.674 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Plaza Grigera\n11,1 χλμ. από Plaza Grigera\n11,7 χλμ. από Plaza Grigera\n14,5 χλμ. από Plaza Grigera\n14,6 χλμ. από Plaza Grigera\n14,7 χλμ. από Plaza Grigera\n14,8 χλμ. από Plaza Grigera\n15,0 χλμ. από Plaza Grigera\n15,5 χλμ. από Plaza Grigera\n15,6 χλμ. από Plaza Grigera\n15,7 χλμ. από Plaza Grigera\n15,8 χλμ. από Plaza Grigera\n15,9 χλμ. από Plaza Grigera\n16,0 χλμ. από Plaza Grigera\n16,1 χλμ. από Plaza Grigera


Benelica – PPSM.GR – PAPADAKIS PRESS SOCIAL MEDIA\nΔείτε τις φωτογραφίες σας, κατεβάστε ή μοιραστείτε αυτές που σας αρέσουν, εύκολα και γρήγορα!\nΚαλώς ήλθατε στην ιστοσελίδα PPSM.GR Αφιερώστε μερικά λεπτά για να διαβάσετε τους όρους χρήσης της ιστοσελίδας πριν κάνετε χρήση των υπηρεσιών της PPSM.GR\nΤο παρόν έγγραφο αποτελεί στην πραγματικότητα μια δεσμευτική συμφωνία μερών, που καθορίζει και διέπει τη σχέση μας, ακόμη και χωρίς υπογραφές ή χωρίς τη ρητή εκπεφρασμένη συναίνεση του αποδέκτη του. Με την είσοδο στην ιστοσελίδα μας και με τη χρήση των υπηρεσιών και των πληροφοριών της PPSM.GR, ο χρήστης αποδέχεται ότι έχει διαβάσει και κατανοήσει τους όρους χρήσης και ότι συμφωνεί και δεσμεύεται από αυτούς. Αν δεν συμφωνείτε με τους όρους χρήσης, έχετε την επιλογή να μην πάρετε τον κωδικό κατά την είσοδό σας στη διοργάνωση, να μην αποδεχτείτε τη φωτογράφιση – βιντεοσκόπησή σας και να μην χρησιμοποιήσετε τις υπηρεσίες της PPSM.GR.\nΌταν αναφερόμαστε στην PPSM.GR, αναφερόμαστε στο σύνολο των προσφερομένων από αυτήν υπηρεσιών\nΧρήστες είναι μόνον όσοι παρευρίσκονται στη διοργάνωση και κάνουν χρήση των υπηρεσιών της PPSM.GR καθ’ οιονδήποτε τρόπο.\nΗ διάρκεια χρήσης των υπηρεσιών της PPSM.GR είναι 24 ώρες, αρχής γενομένης από την είσοδο του χρήστη στη διοργάνωση και τη λήψη του κωδικού χρήσης.\nΚωδικός χρήσης είναι ο κωδικός που λαμβάνει κάθε χρήστης των υπηρεσιών της PPSM.GR κατά την είσοδο στη διοργάνωση και κατά την αποδοχή φωτογράφησης ή βιντεοσκόπησής του/της\nΤο περιεχόμενο της PPSM.GR περιλαμβάνει φωτογραφίες, εικόνες, ήχους και logo.\nΔιοργάνωση είναι κάθε είδους εκδήλωση. Στον όρο (χωρίς περιοριστική αναφορά) περιλαμβάνεται κάθε είδους κοσμική εκδήλωση, συγκέντρωση, παράσταση, παρουσίαση, δεξίωση, μυστήριο, αθλητική εκδήλωση κλπ. στην οποία, κατόπιν συμφωνίας με τον «διοργανωτή» (βλ. κατωτέρω) θα παρίσταται η PPSM.GR και οι εργαζόμενοί της και θα μπορούν να λαμβάνουν φωτογραφίες καθώς και βίντεο της εκδήλωσης.\nΔιοργανωτής αποκαλείται ο υπεύθυνος της διοργάνωσης, ο οποίος θα επιτρέπει στην PPSM.GR να παρίσταται με τους εργαζόμενούς της για να φωτογραφίζουν, βιντεοσκοπούν κλπ. τη εκδήλωση.\nΕπιτρέπεται στους χρήστες να χρησιμοποιήσουν την ιστοσελίδα PPSM.GR με την προϋπόθεση ότι θα το πράξουν σεβόμενοι αυτούς τους όρους χρήσης και δεν θα προσπαθήσουν να τροποποιήσουν, διαστρεβλώσουν αυτήν και το περιεχόμενό της καθ’ οιονδήποτε τρόπο και ότι θα συμμορφώνονται με τους παρόντες όρους χρήσης της PPSM.GR\nΟι όροι χρήσης μπορεί να τροποποιούνται μονομερώς από την PPSM.GR χωρίς προηγούμενη ειδοποίηση και πάντοτε σύμφωνα με τις επικρατούσες συνθήκες και την κείμενη νομοθεσία.\nΕΦΑΡΜΟΓΗ ΣΥΜΦΩΝΙΑΣ ΚΑΙ ΟΡΩΝ ΧΡΗΣΗΣ\nΜε την αποδοχή λήψης φωτογραφίας ή βίντεο, οι ερωτώμενοι χρήστες αποδέχεται τους παρόντες όρους χρήσης. Οι χρήστες που το επιθυμούν, θα μπαίνουν στην ιστοσελίδα της PPSM.GR κατά τη διάρκεια της διοργάνωσης για να πάρουν δωρεάν φωτογραφίες και βιντεάκια από την εκδήλωση με σκοπό να τις ανεβάσουν στα social media τους κατά τη διάρκεια της εκδήλωσης. Οι φωτογραφίες θα είναι άρτιες καλλιτεχνικά και ειδικά επεξεργασμένες ώστε να καλύπτουν το όφελος του διοργανωτή – εργοδότη. Πάνω στη φωτογραφία αλλά και στο βιντεάκι με όμορφο και διακριτικό τρόπο ενδεχομένως να υπάρχουν επισυναπτόμενες λέξεις – Logo που θα προβάλουν τον διοργανωτή και τη συγκεκριμένη διοργάνωση. Κάθε φορά που ο χρήστης χρησιμοποιεί φωτογραφίες ή βιντεάκια μας, καλείται να μας ταγκάρει στο FACEBOOK και στο Instagram: @papadakispress ή @PPSM.GR


Η τράπουλα των Προσώπων – Οι σκέψεις θα γίνουν πράξεις – Το μοναδικό Site Χαρτομαντείας\nΗ τράπουλα των Προσώπων – Οι σκέψεις θα γίνουν πράξεις\nΚριός ΤΟ ΚΑΡΑΒΙ\nΤο πρόγραμμα σας είναι φορτωμένο με πολλά…και ο ελεύθερος σας χρόνος σίγουρα έχει περιοριστεί. Αυτό είναι και κάτι που θα έρθει και σαν δικαιολογημένο παράπονο από το συντροφικό σας έτερο.\nΕσείς που είστε μόνοι, είναι μόνο θέμα κάποιων ημερών, για να βρείτε μια ποιοτική αγάπη. Ξεχάστε το παρελθόν και τους φιλικούς σας κύκλους. Διάστημα αυτό, σε κάποιους θα φέρει και πολλά ταξίδια – νέες επαγγελματικές προτάσεις.\nΔίδυμοι ΟΙ ΒΕΡΕΣ\nΜε τον άνθρωπο σας, έχετε ανέβει αισθηματικά επίπεδα. Είναι ένας μήνας, που θα σας βάλει και σε πιο σοβαρές σκέψεις – δράσεις, για συγκατοίκηση – γάμο ακόμη και την απόκτηση παιδιού.\nΈνας εξαιρετικός μήνας, που θα καταφέρετε να βρείτε τις ισορροπίες σας μέσα σε σχέσεις και συνεργασίες. Από τους λίγους που έχετε μείνει μόνοι – ελεύθεροι, οι περισσότεροι θα βρουν νέο ποιοτικό έρωτα.\nΛέων Η ΕΡΗΜΟΣ\nΑπό το πρώτο δεκαήμερο του Οκτωβρίου, θα δείτε θεαματικές αλλαγές στον τρόπο που επικοινωνεί μαζί σας, το άτομο που έχετε στο ερωτικό σας στόχαστρο. Επίσης χρήματα που σας χρωστιούνται, πλησιάζουν.\nΜπορεί να έχετε κάποια παράπονα από τον σύντροφο σας, αλλά έχει έρθει και το πλήρωμα του χρόνου, για να του τα πείτε…και μαζί να βρείτε τις λύσεις. Όλα τα εργασιακά σας, έχουν άνοδο.\nΖυγός Ο ΔΡΟΜΟΣ\nΕίστε μέσα στον μήνα σας, όπου και θα πρέπει να ανεβάσετε τους ρυθμούς σας για να πάρετε και τις λύσεις που ζητάτε. Ταξίδια για πολλούς από εσάς, ένεκα της εργασίας, που θα αναδείξουν και ενδιαφέρουσες φιλίες.\nΣκορπιός ΟΙ 2 ΠΟΡΤΕΣ\nΗ πρώτη εβδομάδα του μήνα, θα σας φέρει πιο κοντά με τον σύντροφο σας, που θέλει και αυτός από την μεριά του να σας εξομολογηθεί, όλα αυτά που επιθυμεί να ολοκληρώσετε μέσα στο τρέχον διάστημα!\nΜην αντιγράφετε συμπεριφορές. Οι άλλοι έχουν άλλη ζωή και εσείς χρειάζεται αν είστε μόνοι σας, να επενδύσετε μόνο στον καλό σας εαυτό. Δώστε παραπάνω χρόνο σε εργασία και καλούς φίλους.\nΑιγόκερως ΟΙ 3 ΚΑΡΔΙΕΣ\nΠολλά από τα πρακτικά προβλήματα που έχουν ανακύψει, μέσα στον δεσμό σας, θα λυθούν και κυρίως από τις πρωτοβουλίες που θα πάρει ο σύντροφος σας. Σίγουρα χρειάζεται την υποστήριξη σας.\nΥδροχόος ΤΟ ΤΡΟΧΟΣ\nΌποιες και να είναι οι προσωπικές σας βλέψεις, για αυτήν την σχέση θα πρέπει να τις ανακοινώσετε στον άνθρωπο σας. Έχει και αυτός τα δικά του σχέδια, για το επόμενο διάστημα.\nΙχθείς ΤΟ ΠΑΙΔΙ\nΟι εκπλήξεις και οι τροποποιήσεις, στην ερωτική σας ζωή θα είναι και αυτές που μερικούς του ζωδίου σας, θα σας οδηγήσουν και στα σκαλιά της εκκλησίας. Προτάσεις για εργασία ενδιαφέρουσα…σε κάποιους άλλους!\n← Άστρα και Ζώδια – Ο Οκτώβριος φέρνει νέες αγάπες και οικονομική άνεση\nΤαρώ αγάπης και οι απόξενοι σύντροφοι θα επανασυνδεθούν →\nHey Buddy!, I found this information for you: "Η τράπουλα των Προσώπων – Οι σκέψεις θα γίνουν πράξεις". Here is the website link: https://matheto.com/index.php/2021/10/01/i-trapoyla-ton-prosopon-oi-skepseis-tha-ginoyn-praxeis/. Thank you


160 γρ. φιλέ αμυγδάλου\n160 γρ. κουβερτούρα, τριμμένη στην χονδρή πλευρά του τρίφτη\n4 κουτ. σούπας κονιάκ (ή λικέρ της αρεσκεία μας)\nζάχαρη άχνη κοσκινισμένη, για το σερβίρισμα\nÉtape 1 Χυλός: Σε ένα μεγάλο μπολ ανακατεύω το αλεύρι, τη ζάχαρη, το μπέικιν πάουντερ και τη σκόνη βανίλιας. Κάνω μια λακκούβα στο κέντρο και ρίχνω εκεί τα αυγά. Ανακατεύω το μείγμα με ένα πιρούνι (ή με το σύρμα) και, σταδιακά και εναλλάξ, ρίχνω το λιωμένο βούτυρο και το γάλα, συνεχίζοντας το ανακάτεμα, μέχρι να διαλυθούν τυχόν κομπαλάκια και να φτιάξω ένα λείο χυλό. Τον αφήνω κατά μέρος για 30 λεπτά.\nÉtape 2 Γέμιση: Ζεσταίνω καλά ένα αντικολλητικό τηγάνι, σκέτο, χωρίς λιπαρή ουσία, και ρίχνω το φιλέ αμυγδάλου. Ανακατεύω τακτικά με μια ξύλινη κουτάλα, μέχρι να καβουρδιστούν, δηλαδή να ροδίσουν απαλά και ομοιόμορφα.\nÉtape 3 Προσθέτω την τριμμένη κουβερτούρα, το γάλα και το ποτό, χαμηλώνω καλά τη φωτιά και ανακατεύω ασταμάτητα με την κουτάλα, μέχρι η σοκολάτα να λιώσει και να φτιάξω μια λεία σάλτσα, χωρίς κόμπους. Αποσύρω από τη φωτιά και αφήνω το τηγάνι κατά μέρος.\nÉtape 4 Κρέπες: Ζεσταίνω ένα άλλο αντικολλητικό τηγάνι με διάμετρο 22 – 24 εκ., σε μέτρια φωτιά, χωρίς λιπαρή ουσία, μέχρι να κάψει. Με μια κουτάλα της σούπας ρίχνω μια δόση από τον χυλό και με τη ράχη της κουτάλας, τον απλώνω κυκλικά ώστε να καλύψει ομοιόμορφα όλο τον πυθμένα του τηγανιού. Εναλλακτικά, μόλις ρίξω τον χυλό ανασηκώνω ελαφρά το τηγάνι από τη λαβή του και το κινώ κυκλικά ώστε ο χυλός να απλωθεί ομοιόμορφα σε όλο τον πυθμένα.\nÉtape 5 Ψήνω το χυλό για 1 – 1½ λεπτό, μέχρι η κάτω πλευρά του να στερεοποιηθεί και να ροδίσει απαλά. Συνήθως στο διάστημα αυτό έχει στερεοποιηθεί και η επάνω πλευρά της κρέπας, χωρίς να ροδίσει. Την γυρίζω εύκολα με μια σπάτουλα για να ροδίσει και η επάνω πλευρά, αλλιώς την αφήνω ώς έχει. Βγάζω την ψημένη κρέπα και την βάζω σε ένα μεγάλο πιάτο. Με τον ίδιο τρόπο ψήνω και τον υπόλοιπο χυλό, φτιάχνοντας με αυτόν τον τρόπο 6 – 8 κρέπες (ανάλογα με τη διάμετρο του τηγανιού που χρησιμοποιώ).\nÉtape 6 Σερβίρισμα: Μοιράζω το μείγμα της γέμισης στο κέντρο κάθε κρέπας και τυλίγω σε ρολό ή σαν φάκελο. Πασπαλίζω με ζάχαρη άχνη και σερβίρω αμέσως.\nΚατηγορία: Για παιδιά, Επιδόρπια, Πρωινό, Σοκολάτα, Ψωμιά & Γλυκές Ζύμες


Solgar Megasorb Vitamin B-Complex "50" | Vit B | onpharm.gr\nΥψηλή βιοδιαθεσιμότητα βιταμίνη Β, συνενζυμική μορφή\nΜαγνήσιο (ως κιτρικό) 24mg.\nPantothothenic acid (ως παντοθενκό ασβέστιο) 50mg.\nΝιασίνη (Βιταμίνη B3, ως νικοτιναμίδη) 50mg.\nΙνοσιτόλη 50mg. Χολίνη (ως διτρυγική) 21mg.\nΛεκιθίνη σόγιας 50mg. Βιταμίνη B2 (ως ριβοφλαβίνη) 50mg.\nΠαντεθίνη 5mg. Βιταμίνη B12 (ως κυανοκοβαλαμίνη prep.) 50μg.\n5- Φωσφορική Πυριδοξάλη 5mg.\n5- Φωσφορική Ριβοφλαβίνη 5mg.


Το ρολόι - ΠΑΤΡΙΣ\nΑπό Γιώργος Α. Καλογεράκης\t Τελευταία Ενημέρωση Φεβ 22, 2021\nΤο ηλιακό ρολόι του Καστελλίου, όπως είναι σήμερα. Δείχνει την ώρα μία και τριάντα (1.30 μ.μ.). Ο υπολογιστής της φωτογραφικής μηχανής που τράβηξε τη φωτογραφία, ως ώρα λήψης έχει καταγράψει την 1 και 32 μ.μ.\nΤο ρίξιμο προκηρύξεων από τους άντρες της κρητικής Αντίστασης, η αναγραφή προπαγανδιστικών συνθημάτων στους τοίχους, η διασπορά ανακοινώσεων με χαρτιά πολυγράφου, ήταν σχεδόν καθημερινή πρακτική καταρράκωσης του ηθικού του κατοχικού στρατού, κυρίως από το καλοκαίρι του 1943 ως την αποχώρησή του, το πρώτο δεκαήμερο του Ιουνίου 1945 από τα Χανιά. στις αρχές Ιουνίου 1945.\nΟι εντολές του συμμαχικού στρατηγείου ήταν σαφείς. Μηνύματα που υπενθύμιζαν την νοσταλγία της οικογένειας του Γερμανού στρατιώτη, την απειλή του θανάτου στις στρατιωτικές επιχειρήσεις, το άτρωτο του γερμανικού στρατού, την έλευση της ήττας που ήδη είχε ξεκινήσει από το ρωσικό μέτωπο.\nΑυτές ήταν οι οδηγίες και κατευθύνσεις των συμμάχων αξιωματούχων προς τους οργανωμένους άντρες της Αντίστασης. Οι προκηρύξεις έφταναν στην Κρήτη με τα συμμαχικά σκάφη στα νότια παράλια, ή ρίχνονταν μέσα σε σιδερένια μεγάλα κιβώτια από αεροπλάνα στα ορεινά της Κρήτης.\nΟ Γιάννης Ανδρουλάκης, το παλικάρι από τις Αρχάνες και δραστήριο μέλος της συμμαχικής αντικατασκοπίας, στην «Έκθεσή» του προς το ΓΕΣ, περιγράφει κάποια απ’ αυτά τα προπαγανδιστικά συνθήματα:\nΜας ειδοποίησαν ότι προκηρύξεις είχαν φθάσει από την Αίγυπτον και επήγα μέσω Ρεθύμνου να τις μεταφέρω από τον ασύρματον στο Ηράκλειο.\nΟι Παραδεισανοί είχαν φτιάξει ένα ντενεκέ με λάδι με διπλό πάτο όπου στον χαμηλό χώρο ήσαν οι προκηρύξεις και στον επάνω λάδι. Μετέφερα ευκόλως μέσω τακτικής συγκοινωνίας τούτο εις Ηράκλειον.\nΤην κατάλληλη βραδιά, εγώ και ο Γ. Δουνδουλάκης τοιχοκολλήσαμε τις προκηρύξεις αυτές σ’όλη την πόλι Ηρακλείου. Η μητέρα μου Μαρία Ανδρουλάκη μας εβοήθησε εις την ετοιμασίαν των προκηρύξεων.\nΜερικές από αυτές τις προκηρύξεις έγραφαν π.χ. Γερμανέ στρατιώτη, έχουν σκοτωθεί 5 εκατομμύρια Γερμανοί, θέλεις να κάμης τον αριθμό αυτό 5 εκατομμύρια και ένα; Άλλες έδειχναν μία Γερμανίδα κοπέλα πάνω στα γόνατα ενός Ιταλού στρατιώτη και έγραφαν: Γερμανέ, πολεμάς εσύ και κύτταξε τι συμβαίνει στην Γερμανία. Άλλες προκηρύξεις περιείχαν ωροσκόπια εις τα οποία επίστευαν πολύ οι Γερμανοί κλπ. Όσες μας έμειναν τις παραδώσαμε στους Μιχάλη Ακουμιανάκη και Μιχάλη Κόκκινο.\nΕίχαμε μεγάλη επιτυχία ρίχνοντας αυτές τις προκηρύξεις. Την άλλη ημέρα οι Γερμανοί ήσαν σε συναγερμό. Εδώ, θέλω να τονίσω ότι η υπηρεσία πληροφοριών της Κρήτης βοήθησε πολύ εις την ματαίωσι μεγάλης Γερμανικής Μεραρχίας, (λέγεται της Σεβαστουπόλεως), να ενωθή με τις δυνάμεις του Romel με τον ένα ή τον άλλο τρόπο. Γνωρίζομεν καλώς ότι οι Γερμανοί ήρχισαν να αντιτάσονται δια την μετάβασίν των εις την Αφρικήν…».\n(Γιάννης Ανδρουλάκης, εν East Patchogue L. I. N.Y. USA, τη 8 Νοεμβρίου 1971)\nΟ Μιχάλης Ακουμιανάκης, αρχηγός της αντικατασκοπίας των νομών Ηρακλείου και Λασιθίου, στη δική του «Έκθεση», αναφέρεται στις προκηρύξεις και τα συνθήματα της προπαγάνδας, που τόσο ενοχλούσαν τους αξιωματούχους του κατοχικού στρατού:\n«ΕΝΤΥΠΑ ΣΥΜΜΑΧΙΚΟΥ ΣΤΡΑΤΗΓΕΙΟΥ\nΠολύ συχνά ελαμβάνομεν υπό των εκπροσώπων του Συμμαχικού Στρατηγείου διάφορα έντυπα εις μεγάλον αριθμόν. Το περιεχόμενόν των εστρέφετο εναντίον του κατακτητού και σκοπόν είχε να πληροφορηθή ο εχθρός την πολεμικήν κατάστασιν ως εξελίσσετο, να γνωρίση την τεραστίαν πολεμικήν δύναμιν των συμμάχων, να πληροφορηθή τα συμβαίνοντα εις Γερμανίαν και εις διάφορα πολεμικά μέτωπα. Πάντα ήσαν τυπωμένα με πολύ έξυπνον τρόπον και εις αναριθμήτους ποικιλίας και σκοπόν είχαν να κλονίσουν το ηθικόν του Γερμανού στρατιώτου.\nΠάντα διενείμοντο εις τους δύο Νομούς και συνήθως εις μεγάλας περιφερείας εις τακτήν ημέραν και ώραν, συνήθως τας πρώτας νυχτερινάς ώρας. Ήτο μία πολύ σοβαρά και επικίνδυνος εργασία. Η διανομή τούτων εγένετο πάντοτε υπό μελών της Οργανώσεως…»ª.\n(Μιχάλης Ακουμιανάκης, Ηράκλειο, 15 Σεπτεμβρίου 1979)\nΟι άντρες του κατοχικού στρατού που υπηρετούσαν τη γερμανική προπαγάνδα (την είχε μετατρέψει σε επιστήμη ο Γκαίμπελς) προσπάθησαν να αντιδράσουν. Έτσι, όταν οι ενέργειες των ανδρών της Αντίστασης εντάθηκαν το καλοκαίρι του 1943, ξεκίνησαν τις απειλές, τις συχνές έρευνες , συλλήψεις και βασανισμούς πολιτών, ώστε να ανακαλύψουν τα συμμαχικά έντυπα και τις κρύπτες τους. Ενδεικτική είναι η ανακοίνωση της φιλογερμανικής εφημερίδας του Ηρακλείου «Κρητικός Κήρυξ», με ημερομηνία 22 Αυγούστου 1943. Σε άρθρο της αναφέρει:\n«Περί αντιγερμανικών προκηρύξεων και φημολογιών\nΑπό αρμοδίας πλευράς υπενθυμίζεται και πάλιν, ότι συμφώνως προς την παράγραφο 14 της πρότινος εις τας ελληνικάς εφημερίδας δημοσιευθείσης Διατάξεως περί προστασίας, της 17 Ιουνίου 1943 άπασαι αι προκηρύξεις ή επιγραφαί (τοιχοκολλήματα) αντιγερμανικού περιεχομένου ή αντιγερμανικής προελεύσεως δέον πάντοτε να παραδίδωνται αμέσως εις την πλησιεστέραν γερμανικήν υπηρεσίαν.\nΠας εις γνώσιν του οποίου περιέρχεται, ότι άλλα άτομα κατέχουν παρά την απαγόρευσιν, τοιαύτας προκηρύξεις ή επιγραφάς (τοιχοκολλήματα), δέον επίσης να αναφέρη το γεγονός εις την πλησιεστέραν γερμανικήν υπηρεσίαν.\nΕναντίον των παραβατών θέλουν επιβληθή αυστηραί ποιναί. Εκ παραλλήλου παρατηρείται ότι οι επινοούντες ή διαδίδοντες φήμας βλαπτούσας τας δυνάμεις κατοχής, δέον να αναμένουν την αυστηράν τιμωρίαν των συμφώνως προς την παράγραφον 12 της διατάξεως περί προστασίας».\nΤο κτήριο του Δημοτικού Σχολείου Καστελλίου είχε επιταχθεί το καλοκαίρι του 1941 από τους Γερμανούς. Οι αίθουσες είχαν μετατραπεί σε γραφεία, αποθήκες ιματισμού και φαρμάκων, πυρομαχικών και κοιτώνες στρατιωτών. Στον αύλειο χώρο του σχολείου, δέσποζε ο ναός του Αγίου Γεωργίου. Ο ναός, αποτελούσε την έδρα της μίας από τις δύο ενορίες που είχε το Καστέλλι τα παλιότερα χρόνια.\nΟ ναός του Αγίου Γεωργίου, πίσω από την πλατεία Μεϊντάνι του Καστελλίου. Πάνω και δεξιά της εισόδου, κατασκεύασε Γερμανός υπαξιωματικός ένα ηλιακό ρολόι, όπως διακρίνεται στη φωτογραφία\nΤον νότιο τοίχο του ναού, δεξιά της κυρίας εισόδου, επέλεξε ένας Γερμανός υπαξιωματικός να κατασκευάσει ένα ηλιακό ρολόι. Οι γνώσεις και η τέχνη του Γερμανού υπαξιωματικού, είχε ως αποτέλεσμα το ηλιακό ρολόι να δείχνει ακριβώς την ώρα. Το ρολόι διατηρείται και σήμερα στην ίδια θέση και είναι πράγματι αξιοθαύμαστη η ακρίβειά του. Για το ρολόι αυτό, οι παλιοί Καστελλιανοί θυμούνται:\n´…«επέρασα μια μέρα και είδα ένα γερμανό να είναι ανεβασμένος σε μια σκάλα και να σάζει κάτι στον τοίχο του Αη Γιώργη. Τόνε παρακολουθούσα και είδα να καρφώνει ένα σίδερο στο τοίχο της εκκλησίας. Έφυγα και εξαναπέρασα την άλλη μέρα. Πολλές φορές επερνούσαμε τη μέρα από τον Αη Γιώργη γιατί εκεί ήταν το σχολειό μας. Και μας εβγάλανε οι Γερμανοί όξω από το σκολειό και το πήρανε αυτοί.\nΕίχανε βάλει μέσα κρεβάθια και γραφεία. Δεν αφήνανε κανένα να μπει μέσα. Εξάνοιξα το τοίχο και είδα το σίντερο και στη κάτω μπάντα του τοίχου είχε γράψει και αριθμούς. Ερωτήξαμε το Διευθυντή του σχολείου μας μια μέρα που τον είδαμε στη «Λούτρα», κύριε τι έφτιαξε ο Γερμανός στο τοίχο της εκκλησίας;\nΚαι μας είπε ότι αυτό είναι ένα ρολόι. Ρολόι; Ναι, ρολόι που δουλεύγει με τον ήλιο. Όταν είναι λιακάδα, δείχνει την ώρα. Και επηγαίναμε ύστερα και βλέπαμε την ώρα. Μετά που φύγανε οι Γερμανοί από το Καστέλλι, το ρολόι δεν το χαλάσανε οι χωριανοί. Και μ’έπεμπε πολλές φορές η μάνα μου να πάω στον Αη Γιώργη, να δω την ώρα και να γυρίσω να τση πω την ώρα. Όλοι οι Καστελλιανοί επηγαίνανε και βλέπανε την ώρα. Γιατί τότες δεν υπήρχανε πολλά ρολόγια…».\n(Θόδωρος Γεωργίου Καμπάνης, Καστέλλι, Ιούλιος 2018).\nΤο καλοκαίρι του 1944, ο Β΄ Παγκόσμιος Πόλεμος βρισκόταν στην τελική του καμπή. Η Γερμανία σ’όλα τα μέτωπα του πολέμου αντιμετώπιζε ήττες.\nΗ κατάρρευση ήταν θέμα χρόνου. Εκείνο το καλοκαίρι του 1944, μία από τις εντολές-οδηγίες του Συμμαχικού Στρατηγείου προς τους άνδρες της αντικατασκοπίας, (Εθνική Οργάνωση Δολιοφθοράς Πληροφοριών Ε.Ο.Δ.Π. Ηρακλείου-Λασιθίου), ήταν η αναγραφή στους τοίχους προπαγανδιστικών συνθημάτων και το ρίξιμο προκηρύξεων. Σκοπός των συνθημάτων και των προκηρύξεων ήταν η καταρράκωση του ηθικού του Γερμανού στρατιώτη.\nΤα συνθήματα έπρεπε να αναγραφούν σ’εκείνες τις πόλεις και τα χωριά των νομών Ηρακλείου και Λασιθίου, που στάθμευαν γερμανικές μονάδες.\nΣτο Καστέλλι Πεδιάδος και στο πολεμικό αεροδρόμιό του, υπήρχαν συνεχώς, (χωρίς να μειωθεί ο αριθμός τους), καθ’όλη τη διάρκεια του Β’ Παγκοσμίου Πολέμου περίπου 2.500 γερμανοϊταλοί στρατιώτες.\nΈνα καλοκαιριάτικο πρωινό του 1944, το Καστέλλι ξύπνησε και στους τοίχους διαφόρων σπιτιών και πλατειών υπήρχε με μαύρη και κόκκινη μπογιά σχηματισμένο ένα ρολόι με τους δείχτες του να σχηματίζουν την ώρα δώδεκα παρά τέταρτο.\nΈνα προπαγανδιστικό σύνθημα, που για τους υπόδουλους Κρήτες σήμαινε ότι έφτανε επιτέλους η ώρα της λευτεριάς, για τους Γερμανούς αξιωματικούς και στρατιώτες ότι πλησίαζε το τέλος της κυριαρχίας τους.\nΈνα μήνυμα αισιοδοξίας και αναπτέρωσης του ηθικού των σκλαβωμένων Καστελλιανών, ένα μαύρο μήνυμα για τον Γερμανό κατακτητή.\nΤο πρώτο ρολόι από τους νεαρούς Καστελλιανούς, σχηματίστηκε κάτω ακριβώς από το ηλιακό ρολόι που είχαν κατασκευάσει οι Γερμανοί στον ναό του Αγίου Γεωργίου.\nΠοιοι τα σχημάτισαν με τις μπογιές στους Καστελλιανούς τοίχους; Μα φυσικά αυτοί που δεν υπέκυψαν στον κατακτητή, αυτοί που τον πολέμησαν τέσσερα χρόνια μέσα από τις γραμμές της αντικατασκοπίας του Ηρακλείου, κάποιοι νεαροί Καστελλιανοί.\nΤα ονόματά τους δεν μας είναι γνωστά. Μόνο του Καστελλιανού που οργάνωσε την ομάδα των νεαρών. Και πήγε κι αυτός μαζί τους. Του Εμμανουήλ Μιχαήλ Μετζογιαννάκη. Ήταν μια δύσκολη επιχείρηση, κάτω από το βλέμμα του εχθρού, σε ένα χωριό που διέμεναν χιλιάδες Γερμανοί.\nΣτην Αντίσταση συμμετείχαν όλοι σχεδόν οι νεολαίοι του Καστελλίου. Κι αν κάποιος δεν πήγε τη βραδιά μαζί με εκείνους που ζωγράφισαν τα ρολόγια, επειδή ίσως δεν ενημερώθηκε από το Μετζογιάννη ή επειδή δεν βρίσκονταν στο Καστέλλι, αν του το ζητούσε, δεν θα έφερνε καμιά αντίρρηση.\nΔώδεκα παρά τέταρτο. Ένα μήνυμα ελευθερίας στους Καστελλιανούς τοίχους. Οι ηλικιωμένοι Καστελλιανοί το θυμούνται ακόμη. Οι Γερμανοί δεν άφησαν τα ρολόγια στους τοίχους. Μέχρι το μεσημέρι της ίδιας μέρας, αγγάρεψαν κατοίκους και τα «εξαφάνισαν».\nΟ τόπος δοκιμάστηκε πολύ τα χρόνια της Κατοχής. Το πολεμικό αεροδρόμιο Καστελλίου που δέσποζε στον κάμπο έγινε τόπος μαρτυρίου και θυσιών για εκατοντάδες πατριώτες. Δολιοφθορές, ηλεκτροφόρα σύρματα, αγγαρείες, συμμαχικοί βομβαρδισμοί, εκτελέσεις, βασανισμοί, συλλήψεις και εγκλεισμοί σε στρατόπεδα συγκέντρωσης και εργασίας στη Γερμανία, αρπαγές ζώων και γεωργικών προϊόντων, πείνα, εξαθλίωση, ήταν η καθημερινότητα τα χρόνια 1941-1944.\nΤο βιβλίο της κατοχικής τοπικής ιστορίας, έχει αρκετά κεφάλαια. Άγνωστα τα περισσότερα στους πολλούς. Τα πέτρινα χρόνια της σκλαβιάς διαδραματίστηκαν πολλά. Ένα από τα άγνωστα κεφάλαια, ήταν αυτό με το ρολόι και την ώρα δώδεκα παρά τέταρτο. Μια ηρωική πράξη από νεαρούς Καστελλιανούς που πίστευαν στις ιδέες του αγώνα και της ελευθερίας.\nΓια τα ρολόγια στους Καστελλιανούς τοίχους με την ώρα δώδεκα παρά τέταρτο, οι παλαιότεροι θυμούνται:\n«… επέρασα από το Μεϊντάνι και είδα αναστάτωση. Οι Γερμανοί είχανε συγκεντρώσει τσι χωριανούς που εσυναντήσανε το πρωί. Επηγαίνανε πάνω κάτω και εβρίζανε στη γλώσσα ντως. Είχανε ξύλινους κουβάδες στη μέση τση πλατέας με νερό. Εβάλανε ασβέστη μέσα και τον ανακατώνανε. Εμένα μου λέει ένας Γερμανός, πίκουλο έλα ! Και με πιάνει και μου δίνει ένα κουβά με τον ασβέστη.\nΚαι ήτανε ο Δημόκριτος ο Μαραυγάς, πιο μεγάλος από μένα, δάσκαλος εγίνηκε ύστερα, και μου λέει έλα μαζί μου. Αυτός εκράθιε μια βούρτσα. Και επήγαμε στον Αη Γιώργη. Εγώ με το κουβά κι αυτός με τη βούρτσα. Κι ένας δυο Γερμανοί από πίσω μας να φωνιάζουνε. Εφτάξαμε στον Αη Γιώργη και είδα ένα ρολόι να’ναι ζωγραφισμένο στο τοίχο. Από κάτω από το γερμανικό ρολόι. Με μαύρη και κόκκινη μπογιά είχανε κάνει το κύκλο και στι δείχτες. Ο ένας δείχτης ήτανε στο δώδεκα κι ο άλλος στο εννιά.\nΟι Γερμανοί λένε του Δημόκριτου να βάλει ασβέστη να το σβήσει. Και με το κουβά εγώ και τη βούρτσα ο Δημόκριτος, εσπρίσαμε το τοίχο πολλές φορές μέχρι που το ρολόι δεν ήδειχνε, δεν εφαίνουντονε. Λέω του Δημόκριτου ήντα είναι αυτό το ρολόι; Και μου λέει ότι το σάξανε τη νύχτα οι δικοί μας για τσι Γερμανούς. Να τόσε πούνε ότι Γερμανοί, τάξε και καλά, ήφταξε η ώρα σας να φύγετε από τη Κρήτη…ª.\n(Γεώργιος Ανδρέα Τζανακάκης, Καστέλλι, Σεπτέμβριος 2018)\n´…το σπίτι μας ήτανε στο Μεϊντάνι. Δίπλα στο σπίτι μας οι Γερμανοί είχανε το καφενείο ντως, Σολντάτεν Χάιμ το λέγανε. Τα χρόνια της κατοχής επεράσαμε δύσκολα στο Καστέλλι. Εγώ νεαρός τότε, είχα μπει στην αντίσταση. Εκάναμε έναν καιρό στο Καστέλλι αλλά τον περισσότερο τον κάναμε στην Κασταμονίτσα.\nΕίχαμε πάει με όλη την οικογένεια. Ο αδερφός μου ο δάσκαλος ο Στέλιος ήτανε στην Αθήνα. Είχε μπει στο ΕΑΜ και πολεμούσανε τσι Γερμανούς. Στο τέλος τόνε πιάσανε οι Γερμανοί και τον εκτελέσανε στο Χαϊδάρι.\nΟ πολιούχος ναός της Αγίας Κυριακής στην Κασταμονίτσα. Το χωριό έδωσε καταφύγιο και προφύλαξη σε αρκετές οικογένειες με μέλη στην Αντίσταση τα χρόνια της κατοχής, όπως του Κίμωνα Ζωγραφάκη και του Γεωργίου Πολεμαρχάκη (φωτογραφία Βύρων Τεζαψίδης)\nΣτη Κασταμονίτσα έμενε και η οικογένεια του Κίμωνα. Ένα βράδυ ήρθε στο σπίτι μας στη Κασταμονίτσα. Και μου’πε ότι το Στρατηγείο θέλει να κάνομε στο Καστέλλι ένα σαμποτάζ. Ήτανε καλοκαίρι του 1944. Μα εδά που τελειώνει η βασιλεία ντως; του λέω.\nΝαι μου λέει Γιώργη, εδά πρέπει. Και λέει να βρούμε δυο τρεις δικούς μας να πάρουνε μπογιά και πινέλο να σάξουνε στσι τοίχους του Καστελλίου ένα ρολόι. Να δείχνει την ώρα δώδεκα παρά τέταρτο. Και βγάνει από ένα σακούλι δυο κουθιά Αγγλικά με μαύρη και κόκκινη μπογιά. Και δυο Αγγλικά πινέλα. Και γιάντα να δείχνει δώδεκα παρά τέταρτο; τον ερώτηξα. Γιατί Γιώργη οι Γερμανοί βρίσκονται λίγο πριν το τέλος.\nΤο τέλος οι Εγγλέζοι λένε ότι είναι η ώρα δώδεκα, άρα δώδεκα παρά τέταρτο είναι λίγο πριν ξετελέψουνε από τη Κρήτη. Και παίρνω την άλλη μέρα τα κουθιά και κατεβαίνω στο Καστέλλι. Τα’βαλα σε μια βούργια με κουκιά και στσι πέντε η ώρα φεύγω από τη Κασταμονίτσα. Το βράδυ απαγορεύουντανε η κυκλοφορία. Και φτάνω στο Καστέλλι και πάω στο σπίτι του Μετζογιάννη. Ο Μετζογιάννης ήτανε στην Αντίσταση. Και του λέω για τα ρολόγια που θα βάψουνε στσι τοίχους του Καστελλίου.\nΑυτός εσυμφώνησε. Κι αφήνω τη βούργια και φεύγω. Ο Μετζογιάννης, ήτανε παλικάρι και άνθρωπος δικός μας. Εβρήκε ένα δυο νεαρούς Καστελλιανούς κι αυτός μαζί ντως και εσάξανε τα ρολόγια στσι τοίχους. Ένα στον Αη Γιώργη, ένα πριν το Γερμανικό Φρουραρχείο του Καστελλίου, ένα στη κάτω πλατέα, ένα στο πηγάι στα Χορταράκια κι ένα στου Εργάζο το σπίτι, κοντά στο Γυμνάσιο του Καστελλίου. Επεράσανε τα χρόνια και ποτέ δεν τόνε ρώτηξα με ποιους τα ζωγράφισε. Ποιοι Καστελλιανοί επήγανε. Και κάνανε με κόκκινο χρώμα τσι δείχτες και με μαύρο το κύκλο του ρολογιού.\nΕγώ εξώμεινα στο Καστέλλι. Εξάνοιξα την άλλη μέρα με τρόπο να δω ήντα θα κάνουνε οι Γερμανοί. Άμα τα’δανε το πρωί, αρχίξανε να μαζώνουνται στο Μεϊντάνι και να βρίζουνε στα Γερμανικά. Όποιος περνούσε από την πλατέα τόνε πιάνανε και άμα εμαζώξανε κάμποσους, τόσε δώσανε ασβέστη και κουβάδες και τσι στείλανε να τα σβήσουνε. Και τα ρολόγια εσβήσανε. Επρολάβανε όμως και τα’δανε και οι Γερμανοί και οι χωριανοί μου οι Καστελλιανοί\nΟ Κίμωνας μου’χε πει να κάτσω δυο τρεις μέρες στο Καστέλλι. Και μπορεί, μου’πε, κανείς Γερμανός ή Ιταλός να φύγει και να θέλει να’ρθει στο βουνό με τσ’αντάρτες. Γιατί τότες εφεύγανε πολλοί και τσι παίρναμε και τσι πηγαίναμε στο βουνό. Μας εβρίσκανε μοναχοί ντως. Εξέρανε για μας. Αυτομολούσανε πολλοί. Εβλέπανε κι αυτοί ότι η Γερμανία θα΄χανε το πόλεμο. Είχανε πει οι δικοί μας ότι αν ήθελε κανείς να φύγει για το βουνό, Γερμανός ή Ιταλός, ήπρεπε να κουβαλήσει και τον οπλισμό του. Έτσι και γινόντανε.\nΤσι πηγαίναμε εμείς στου Σηφογιάννη τη μάντρα, αφήνανε τα τουφέκια και τον άλλο οπλισμό τους και οι Εγγλέζοι τσι φυγαδεύγανε στη Μέση Ανατολή. Εξώμεινα δυο τρεις μέρες στο Καστέλλι, τίποτα δεν εγίνηκε. Μόνο αγριέψανε πιο πολύ. Και όσο περνούσε ο καιρός, οι Γερμανοί εγινόντανε πιο βάρβαροι. Εδέρνανε, εκακοποιούσανε τσ’ανθρώπους, εμπαίνανε στα σπίθια και παίρνανε ότι βρίσκανε, πατάτες, αυγά, όρνιθες, γιατί το συσσίτιό ντως είχε λιγοστέψει κι αυτονών…».\n(Γεώργιος Νικολάου Πολεμαρχάκης, Καστέλλι, Ιούλιος 2003)\nΣτα «υπέρ βόρεια- βορειοανατολικά» προάστια των Αθηνών


Dailypress24: ΑΚΤΟΠΛΟΪΚΑ ΑΙΝΙΓΜΑΤΑ ΕΝ ΟΨΕΙ ΤΗΣ ΝΕΑΣ ΣΕΖΟΝ\nΑΚΤΟΠΛΟΪΚΑ ΑΙΝΙΓΜΑΤΑ ΕΝ ΟΨΕΙ ΤΗΣ ΝΕΑΣ ΣΕΖΟΝ\nΚατασχέσεις, αγορές πλοίων, παραλαβές νεότευκτων αλλά και δρομολόγηση πλοίων από ελληνικές και ξένες εταιρείες περιλαμβάνει το «μενού» για το φετινό καλοκαίρι.\nΞεκινώντας από τις παραλαβές νεότευκτων, το επόμενο διάστημα αναμένεται η Blue Star Ferries να παραλάβει από τα Κορεάτικα ναυπηγεία DSME, το αδερφό του «Blue Star Delos», το «Blue Star Patmos».\nΤο νέο πλοίο θα έχει ελαφρώς διαφορετικά τεχνικά χαρακτηριστικά από το αδερφό του καθώς θα έχει περισσότερες καμπίνες για νυχτερινούς πλόες, και αναμένεται να αναβαθμίσει σημαντικά τις ακτοπλοϊκές γραμμές του Αιγαίου.\nΌμως, οι συγκυρίες κάτω από τις οποίες έρχεται το καράβι είναι πολύ δύσκολες καθώς το μεταφορικό έργο έχει μειωθεί από 10% έως και 20% σε μερικές γραμμές και ταυτόχρονα το κόστος των καυσίμων έχει εκτιναχθεί και οι τράπεζες έχουν κόψει τις χρηματοδοτήσεις.\nΕνδεικτικά αναφέρουμε πως ένα νεότευκτο συμβατικό πλοίο πρέπει να έχει πληρότητα 50% για να καλύψειμόνο το κόστος των καυσίμων. Αίνιγμα, ωστόσο παραμένει η γραμμή που θα δρομολογηθεί το πλοίο και ποιες αλλαγές θα επιφέρει στα δρομολόγια των υπολοίπων πλοίων.\nΠαράλληλα με τις παραλαβές έχουμε και τις δρομολογήσεις πλοίων από ξένες εταιρείες σε ελληνικά λιμάνια.\nΗ μεγάλη τουρκική ναυτιλιακή εταιρεία, TurYol, θα δραστηριοποιηθεί φέτος στις ακτοπλοϊκές συνδέσεις της Λέσβου με το Αϊβαλί με το πλοίο «Midili», το οποίο μετονομάστηκε σε «Lesvos». Μαζί με αυτό θα δρομολογηθούν και τα πλοία της εταιρείας «Kaptan Sevket» και «Enabircan».\nΗ δεύτερη ξένη εταιρεία είναι ο όμιλος GRIMALDI, μητρική εταιρεία, πλέον, της ΜΙΝΟΑΝ LINES. Ο όμιλος ρίχνει στη μάχη της Αδριατικής 2 σύγχρονα πλοία με τα σινιάλα της GRIMALDI LINES. Ο λόγος για τα «Sorrento» και «Eurocargo Ravenna»\nTo πρώτο πλοίο είναι ναυπήγησης 2003 και θα δρομολογηθεί στη γραμμή Ελλάδας –Ιταλίας, μεταξύ Μπρίντιζι -Ηγουμενίτσας -Πάτρας, η οποία θα εξυπηρετεί εμπορευματικές μεταφορές και επιβάτες, ενώ κατά τη θερινή περίοδο, η νέα αυτή γραμμή θα συνδέει επιπλέον και το νησί της Κέρκυρας, σε εβδομαδιαία βάση.\nΤο δεύτερο πλοίο είναι το νεότευκτο Ο/Γ«Eurocargo Ravenna», το οποίο θα εγκαινιάσει τη νέα γραμμή Κόρινθο –Πάτρα –Κατάνια –Γένοβα. Το πλοίο θα εκτελεί ένα δρομολόγιο εβδομαδιαίως με επιστροφή. Παράλληλα, οι Μινωικές γραμμές ενισχύουν τη παρουσία τους στη γραμμή της Αγκώνας με τρίτο πλοίο, το «Europa Pallas».\nΑπό την άλλη πλευρά, στην Αδριατική έκαναν την εμφάνιση τους και οι κατασχέσεις. Ο λόγος για τα δύο αδερφά πλοία, που διαχειριζόταν η VENTOURIS FERRIES, τα «Olympus» και «Αqua Hercules», τα οποία ταξίδευαν με τα σινιάλα της ΝΕΛ σε γραμμές Ελλάδας –Ν. Ιταλίας.\nΤα δύο πλοία κατασχέθηκαν στο λιμάνι του Μπάρι λόγω οικονομικών υποχρεώσεων σε λιμενικές αρχές και όχι μόνο. Αναμένεται η κατάσχεση και άλλου πλοίου της Αδριατικής τις επόμενες μέρες άλλης ελληνικής εταιρείας, αποδυναμώνοντας ακόμη περισσότερο την ελληνική παρουσία στην Αδριατική.\nΤη δρομολόγηση πλοίων και από ελληνικές εταιρείες θα δούμε το φετινό καλοκαίρι. Ήδη αυτή τη περίοδο ετοιμάζονται τα Ε/Γ –Ο/Γ «Ζάκυνθος 1», της ΑΝΕΖ και «Παναγία Σκαδένη», της ΔΩΔΕΚΑΝΗΣΟΣ Ν.Ε.\nΤο πρώτο πλοίο ύστερα από 5 χρόνια αδράνειας επαναδρομολογείται στα Επτάνησα, ενώ το δεύτερο θα εξυπηρετήσει γραμμές των Δωδεκανήσων αλλά και σύνδεση με τη Τουρκία. Επιπρόσθετα, αυτές τις μέρες έρχεται από τη μακρινή Κορέα και έκτο πλοίο για να δρομολογηθεί με τη σειρά του και αυτό στα Επτάνησα.\nΤέλος, τη παράσταση έκλεψε η Sea Jets, η οποία ύστερα από δικαστική διαμάχη κέρδισε το ε/γ –ο/γ ταχύπλοο «Master Jet», πρώην «Snaefell», ενώ στα τέλη της προηγούμενης εβδομάδας φαίνεται να ολοκλήρωσε την αγορά ενός ακόμη πλοίου. Συγκεκριμένα, πρόκειται για το ε/γ –ο/γ ταχύπλοο «Scorpio», ναυπήγησης 1999 στα ιταλικά ναυπηγεία FINCANTIERI.\nTο πλοίο έχει μήκος 145 μέτρα, αναπτύσσει ταχύτητα έως 40 κόμβους, ενώ έχει τη δυνατότητα να μεταφέρει 1.800 επιβάτες και 460 ι.χ. Το πλοίο θα δρομολογηθεί σε 12μηνη βάση ως συμβατικό Ε/Γ –Ο/Γ, εξυπηρετώντας κάποια γραμμή του Αιγαίου καθ’ όλη τη διάρκεια του χρόνου.\nΑναρτήθηκε από DailyPress24 στις 17.5.12


Fissan Bagnetto Σαμπουαν & Αφρολουτρο 300ml - Βρεφικα σαμπουαν και αφρολουτρα (PL1.152027741)\nΑρχική > Βρεφικά - Παιδικά > Σαμπουάν > FISSAN BAGNETTO ΣΑΜΠΟΥΑΝ & ΑΦΡΟΛΟΥΤΡΟ 300ML\nFISSAN στην κατηγορία ΒΡΕΦΙΚΑ ΣΑΜΠΟΥΑΝ ΚΑΙ ΑΦΡΟΛΟΥΤΡΑ\nΣαμπουάν βρεφικό & αφρόλουτρο bagnetto 300ml, από την εταιρία FISSAN.\nΤο βρεφικό σαμπουάν και αφρόλουτρο μαζί Fissan bagnetto, με προβιταμίνη Β5, είναι απαραίτητο για την ολοκληρωμένη περιποίηση του νεογέννητου, καθώς καθαρίζει απαλά κεφάλι και σώμα, χωρίς να ερεθίζει την ευαίσθητη βρεφική επιδερμίδα.\nΜε αντλία για τη διευκόλυση κατά το μπάνιο\nΤο Fissan μετράει πάνω από 80 χρόνια παρουσίας στο χώρο της βρεφικής περιποίησης. Ξεκίνησε την πορεία του από το κανάλι των φαρμακείων που αποτελεί και το βασικό κανάλι διανομής του. Προσφέρει φροντίδα με τις γνώσεις και την εμπειρία των ειδικών για την προστασία και την περιποίηση του μωρού από την πρώτη κιόλας μέρα γέννησής του!\nFISSAN BAGNETTO ΣΑΜΠΟΥΑΝ & ΑΦΡΟΛΟΥΤΡΟ 300ML (PL1.152027741)\nFISSAN BAGNETTO ΣΑΜΠΟΥΑΝ & ΑΦΡΟΛΟΥΤΡΟ 300ML PL1.152027741 PL1.152027741 FISSAN FISSAN ΒΡΕΦΙΚΑ ΣΑΜΠΟΥΑΝ ΚΑΙ ΑΦΡΟΛΟΥΤΡΑ Κατηγορία: ΒΡΕΦΙΚΑ ΣΑΜΠΟΥΑΝ ΚΑΙ ΑΦΡΟΛΟΥΤΡΑ •FISSAN στην κατηγορία ΒΡΕΦΙΚΑ ΣΑΜΠΟΥΑΝ ΚΑΙ ΑΦΡΟΛΟΥΤΡΑ Σαμπουάν βρεφικό & αφρόλουτρο bagnetto 300ml, από την εταιρία FISSAN. Το βρεφικό σαμπουάν και αφρόλουτρο μαζί Fissan bagnetto, με προβιταμίνη Β5, είναι απαραίτητο για την ολοκληρωμένη περιποίηση του νεογέννητου, καθώς καθαρίζει απαλά κεφάλι και σώμα, χωρίς να ερεθίζει την ευαίσθητη βρεφική επιδερμίδα. Με προβιταμίνη Β5. Ιδανικό για καθημερινή χρήση. Δεν περιέχει χρωστικές ουσίες Με αντλία για τη διευκόλυση κατά το μπάνιο Company Info: Το Fissan μετράει πάνω από 80 χρόνια παρουσίας στο χώρο της βρεφικής περιποίησης. Ξεκίνησε την πορεία του από το κανάλι των φαρμακείων που αποτελεί και το βασικό κανάλι διανομής του. Προσφέρει φροντίδα με τις γνώσεις και την εμπειρία των ειδικών για την προστασία και την περιποίηση του μωρού από την πρώτη κιόλας μέρα γέννησής του! Απόλυτη προτεραιότητα των προϊόντων Fissan είναι η απαλή προστασία του μωρού. • Κατάλληλο για>0 Μηνών+• Υποαλλεργικά>Ναι• Βάρος συσκευασίας>250Ml• Αριθμός τεμαχίων>1 Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700.Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! FISSAN BAGNETTO ΣΑΜΠΟΥΑΝ & ΑΦΡΟΛΟΥΤΡΟ 300ML


Στεφανίδης: «Η ομάδα της Σπάρτης νοσεί» – Mikriliga.com\nΣτεφανίδης: «Η ομάδα της Σπάρτης νοσεί»\nΟ Μάρκος Στεφανίδης παραιτήθηκε το απόγευμα της Τετάρτης από την τεχνική ηγεσία της Σπάρτης.\n«Δυστυχώς δεν μπορώ να υπηρετήσω το ποδόσφαιρο σε αυτήν την ομάδα. Αυτή η ομάδα νοσεί από τη μέρα που την ανέλαβα. Υπάρχουν σοβαρά οικονομικά, οργανωτικά και όχι μόνο προβλήματα. Εγώ προσπάθησα να βελτιώσω την αγωνιστική εικόνα και την ψυχολογία των ποδοσφαιριστών. Να χτίσουμε μία ταυτότητα νικητή. Τα καταφέραμε μέχρι ενός σημείου. Πέρα από τους 6 βαθμούς που πήραν όλες οι ομάδες, πήραμε επιπλέον 8 και μπορέσαμε να ανέβουμε βαθμολογικά. Δυστυχώς, όμως, αυτή η άρρωστη κατάσταση στην ομάδα δεν μπορεί να γιατρευτεί εύκολα.\nΑισθάνομαι στεναχωρημένος γιατί θα μπορούσαμε να έχουμε σωθεί πολύ νωρίτερα. Ωστόσο, εκτός από τα αγωνιστικά, είχαμε να αντιμετωπίσουμε κι άλλες δυσκολίες. Οικονομικά προβλήματα, διοικητική ανυπαρξία, προβλήματα σίτισης, προβλήματα μεταφορών. Όλα αυτά έπαιξαν το ρόλο τους. Αντί να πηγαίνουμε αεροπορικώς, ταλαιπωρούμασταν κατά τη μεταφορά μας σε αρκετά γήπεδα. Παράλληλα, αποδυναμώθηκε το έμψυχο δυναμικό στο 50%. Δεν ήταν καθόλου εύκολη η κατάσταση.\nΘέλω να ευχαριστήσω μέσα από την καρδιά μου τον κόσμο της Σπάρτης. Ήρθε, μας στήριξε και έκανε ό,τι μπορούσε για να μας βοηθήσει. Εύχομαι πραγματικά ό,τι καλύτερο στην ομάδα. Να ορθοποδήσει και να ζήσει καλύτερες στιγμές».\nΣχετικά TagsFeaturedStoiximan Football LeagueΣπάρτηΣΤΕΦΑΝΙΔΗΣ\nΜπαταγιάννης: Μάγκες οι παίκτες!\nΠαναχαϊκή: Τι αφήνει και τι κρατάει από τις Σέρρες


AT LIFE MAGNESIUM PLUS + B Cοmplex + Co-Q10 - Φαρμακευτικός Κόσμος\nAT LIFE MAGNESIUM PLUS + B Cοmplex + Co-Q10\n10/6/2021 4:19:20 μμ\nΤο AT LIFE MAGNESIUM PLUS + B Cοmplex + Co-Q10 ενισχύει τις μεταβολικές διεργασίες για την παραγωγή ενέργειας, συμβάλει στην ομαλή λειτουργία του νευρικού συστήματος και προστατεύει από τις μυϊκές κράμπες.\nΤο At Life Μagnesium Plus συνδυάζει το μαγνήσιο, που έχει έναν πολύπλευρο ρόλο στην καλή λειτουργία του οργανισμού, ένα σύμπλεγμα βιταμινών Β και το συνένζυμο Q10 που προφέρει υψηλή αντιοξειδωτική προστασία.\nΤο μαγνήσιο συμβάλλει στη φυσιολογική λειτουργία του νευρικού συστήματος και των μυών, στη διατήρηση της φυσιολογικής κατάστασης των οστών, στην ισορροπία των ηλεκτρολυτών και στη μείωση της κούρασης και της κόπωσης.\nΤο Σύμπλεγμα Βιταμινών B1, Β3, B6, B7 & B12 συμβάλλει στη φυσιολογική λειτουργία των μεταβολικών διεργασιών για την παραγωγή ενέργειας, στη καλή υγεία του νευρικού συστήματος και στην καλύτερη απορρόφηση του μαγνησίου.\nΤο Συνένζυμο Q10 είναι απαραίτητο στοιχείο του ενεργειακού μεταβολισμού που προστατεύει τα κύτταρα από το οξειδωτικό στρες, το οποίο ενισχύεται από την έντονη σωματική δραστηριότητα, ειδικά στους μυς. Συμβάλλει στη μείωση της κόπωσης και στη βελτίωση της αντοχής.\nΕίναι ένα συμπλήρωμα διατροφής χωρίς προσθήκη ζάχαρης, συντηρητικά, GMO και με υπέροχη φυσική γεύση πορτοκάλι-γκρέιπφρουτ.\nΔιατίθεται σε συσκευασία με 20 αναβράζοντα δισκία.\nΓια περισσότερες πληροφορίες επισκεφθείτε την ιστοσελίδα: www.petsiavas.gr


Lenovo TAB M10 HD 2ndGen OctaCore 4GB/64GB 4G-LTE IronGrey ...\nΗ συσκευή καλύπτει τις τεχνικές προδιαγραφές για επιδότηση από το πρόγραμμα Ψηφιακή Μέριμνα (Voucher €200) με την προσθήκη εγκεκριμένου λογισμικού antivirus αξίας €10. Ποσό συμμετοχής δικαιούχου: €19,90\nΤο νέο TAB M10 HD 2nd gen είναι το ιδανικό για όλη την οικογένεια. Ο πανίσχυρος οκταπύρηνος επεξεργαστής του MediaTek Helio P22T και το πολύ γρήγορο WiFi και 4G-LTE σας επιτρέπουν να κάνετε streaming χωρίς κολλήματα. Διαθέτει δύο ποιοτικές κάμερες 8mp και 5mp για να μην χάνετε στιγμή.\nΜε δύο ηχεία τα οποία υποστηρίζουν την τεχνολογία Dolby Atmos® τα πάντα ακούγονται καλύτερα. Από τα παιχνίδια μέχρι τη μουσική και τις ταινείς οι εντυπωσιακοί ήχοι θα σας μεταφέρουν στο κέντρο της δράσης. Το Tab M10 HD διαθέτει πιστοποίηση TÜV Rheinland Low Blue Light ώστε να μην κουράζονται τα μάτια σας κατά την χρήση καθώς έχει μειώμενο μπλε φωτισμό.\nΣυνδεσιμότητα 4G-LTE (Voice Call)\nΠεριλαμβάνει γνήσια θήκη Folio και μεμβράνη αξίας €29.90\nΤύπος πάνελ HD display Multi-Touch TDDI 400nits\nΘύρες 3.5 mm audiojack, Single Nano-SIM & MicroSD Card Slot, USB Type-C 2.0, 2 pogo pins\nΑσύρματες WiFi 11a/b/g/n/ac, Bluetooth 5.0, GPS + GLONASS + A-GPS, FM ραδιόφωνο, 4G-LTE\nΛειτουργικό Σύστημα Android Q\nΧρόνος Λειτουργίας έως 4 εβδομάδες (Stand By) έως 8 ώρες (Video Playback)\nΚωδικός Προϊόντος: L23930\nΧωρίς ΦΠΑ: €169,27\nΜε Δόσεις από €10,03/μήνα\nΕτικέτες: lenovo, tab, m10, 2ndgen, octacore, 4gb/64gb, 4g-lte, irongrey, (gr), +foliocase, +film, tablets voucher


Παίρνω ένα ποδήλατο και φεύγω για τ' αδύνατο! - Mothersblog.gr\nΌλα όσα αγχώνουν μια νέα μαμά\nΕίχαν επέτειο και της έκανε δώρο λουλούδια! Η διάσημη σταρ; Του κάνει δώρο ένα... μωρό (pic)\nΗ σημασία του παιχνιδιού μέσα από 10 ξεκαρδιστικές φωτογραφίες (pics)\nΤρεις εύκολες συνταγές για παιδικές τροφές με φρέσκα λαχανικά και φρούτα\nΠαίρνω ένα ποδήλατο και φεύγω για τ' αδύνατο!\n02 Ιαν 2013\tΚοίτα ποιός μιλάει\nΓιούπιιιιιιιιιιιιι το 2013 ξεκίνησε τέλεια!!!!!! Καλή χρονιά σε όλους! Εύχομαι όλοι σας να πήρατε ότι ακριβώς θέλατε ή κι αν δεν ήταν ακριβώς αυτό που θέλατε να σας έκανε να χαμογελάσετε. Προσωπικά πήρα ένα τέλειο δώρο! Το πρώτο μου κανονικό ποδήλατο!\nΕίχα κι ένα άλλο που μου το είχε πάρει η γιαγιά μου πέρυσι αλλά είναι για μωρά κι εγώ πια δεν είμαι μωρό. Σε λίγες μέρες γίνομαι 2! Και αφού έρχονται και τα γενέθλιά μου ο θείος και η θεία μου, μου έφεραν από τώρα το δώρο μου που είναι ένα υπέροχο ποδήλατο! Είναι μπλε και κόκκινο και έχει και λίγο άσπρο και δεν χορταίνω να το κοιτάω. Στην αρχή το φοβήθηκα λίγο γιατί είναι τόσο διαφορετικό από το προηγούμενο αλλά το άφησε η μαμά στην άκρη του δρόμου και μου έδωσε τον χρόνο να το συνηθίσω και να προσπαθήσω να ανέβω μόνος μου. Πήγα από την πίσω μεριά αλλά αυτές οι μικρές ρόδες που έχει στο πλάι δεν με βολεύουν να ανεβώ από εκεί. Με λίγη βοήθεια τα κατάφερα και έβαλα τα πόδια μου σε αυτά που είπε η μαμά οτι λέγονται πετάλια και έπιασα σφιχτά το τιμόνι (αυτό το ήξερα και από πριν). Δεν έκανα μόνος μου. Με κρατάγανε και με έσπρωχναν αλλά ήταν τέλεια. Μου είπαν πως κάθε φορά που ο καιρός θα είναι καλός θα βγαίνουμε για εξάσκηση. Θα δείτε. Ωε το καλοκαίρι θα τρέχω κι εγώ όπως όλα τα παιδιά της γειτονιάς πάνω κάτω στον δρόμο. Το υπόσχομαι!\nΌπως και με τη γενικότερη διαπαιδαγώγηση των παιδιών, έτσι και σε αυτή…\nΈκανε photobomb στη φωτογράφηση της αδερφούλας της κερνώντας τη... τσάι (pics)\nΗ μικρούλα έκανε την πρώτη της φωτογράφηση, όμως ένας αναπάντεχος εισβολέας έκανε…\nΔυστυχώς είμαι μοναχοπαίδι. Και λέω δυστυχώς γιατί η μαμά μου για λόγους υγείας…\nΒγάζουμε το καπέλο στον Αντώνη Κανάκη για όσα είπε και έδειξε για την εκπαίδευση στην Ελλάδα\nΜε ένα πολύ σημαντικό θέμα, αυτό του εκπαιδευτικού συστήματος στην Ελλάδα ασχολήθηκε…\nΕγκυμοσύνη και περπάτημα: Τα οφέλη που δεν γνώριζες\nΤατιάνα Στεφανίδου: Υπέροχη ακόμη και στις πιο κάζουαλ εμφανίσεις της (pic)


Διαμαρτυρία από παραγωγούς που περιμένουν ακόμη να πληρωθούν τα βιολογικά του 2014\nΒρίσκεστε εδώ: Home / Απόψεις - Συνεντεύξεις / Διαμαρτυρία από παραγωγούς που...\nΣε απελπισία έχουν φέρει τους βιοκαλλιεργητές της Αιτωλοακαρνανίας οι καθυστερήσεις στην πληρωμή των Βιολογικών του προηγούμενου Προγράμματος Αγροτικής Ανάπτυξης (ΠΑΑ). Όπως ανέφερε στον ΑγροΤύπο ο κ. Δημήτρης Κουτρούλης, παραγωγός μηδικής που διαθέτει 150 στρέμματα στο Μεσολόγγι, «ακόμη περιμένουμε να πληρωθούμε για τα βιολογικά του 2014. Αυτά τα χρήματα θα μας βοηθούσαν πολύ αυτή την περίοδο, δεδομένου ότι ενώ μειώνονται οι τιμές παραγωγού αυξάνονται τα έξοδα των αγροτικών εκμεταλλεύσεων μας τα τελευταία χρόνια».\nΌπως πρόσθεσε «η καλλιέργεια μηδικής, την οποία ασκώ επαγγελματικά εδώ και πολλά χρόνια, είναι μια ασχολία που πραγματικά την θεωρώ λειτούργημα. Ωστόσο, τα τελευταία χρόνια η κατάσταση έχει γίνει πολύ δύσκολη για τους καλλιεργητές και η πολιτεία μας έχει ξεχάσει παντελώς. Είναι χαρακτηριστικό το ζήτημα με την μη καταβολή των βιολογικών για το 2014».\nΠαράλληλα, ο κ. Δημήτρης Κουτρούλης εξέφρασε παράπονα και για το σύστημα πιστοποίησης των σπόρων σποράς για τη μηδική. «Παλιότερα γινόταν πιστοποίηση και ήμασταν ικανοποιημένοι με την ποιότητα του σπόρου σποράς που σπέρναμε.\nΠλέον, δε γίνεται σωστά η δουλειά από την πλευρά του κράτους. Το μόνο που γίνεται είναι να περνάνε οι σπόροι σποράς μηδικής από μαγνήτη για να απαλλαγούν από το σπόρο της κουσκούτας. Κατά τα άλλα, όμως, και σπασμένους ή μικρότερου μεγέθους σπόρους βρίσκουμε, κάτι που έχει συνέπεια στην παραγωγή μας».


Στουρνάρας: Οι πέντε προκλήσεις για την έξοδο από το πρόγραμμα προσαρμογής | Alphafreepress.gr\nalphafreepress.gr / ΕΞΩΦΥΛΛΟ / Στουρνάρας: Οι πέντε προκλήσεις για την έξοδο από το πρόγραμμα προσαρμογής\nΣτουρνάρας: Οι πέντε προκλήσεις για την έξοδο από το πρόγραμμα προσαρμογής\n«Η καλή προετοιμασία του κλεισίματος της τέταρτης αξιολόγησης θα σημάνει και την έξοδο από το πρόγραμμα προσαρμογής», τόνισε ο διοικητής της ΤτΕ μιλώντας σε εκδήλωση του ελληνοϊσραηλινού επιμελητηρίου. Ταυτόχρονα τόνισε ότι “δεν θα πρέπει να δαιμονοποιούμε την προληπτική γραμμή για μετά την ολοκλήρωση του προγράμματος”, κάτι που έρχεται σε αντίθεση με τη θέση της κυβέρνησης. Όπως είπε ο Γιάννης Στουρνάρας, […]\n«Η καλή προετοιμασία του κλεισίματος της τέταρτης αξιολόγησης θα σημάνει και την έξοδο από το πρόγραμμα προσαρμογής», τόνισε ο διοικητής της ΤτΕ μιλώντας σε εκδήλωση του ελληνοϊσραηλινού επιμελητηρίου.\nΤαυτόχρονα τόνισε ότι “δεν θα πρέπει να δαιμονοποιούμε την προληπτική γραμμή για μετά την ολοκλήρωση του προγράμματος”, κάτι που έρχεται σε αντίθεση με τη θέση της κυβέρνησης. Όπως είπε ο Γιάννης Στουρνάρας, η θέση της ΤτΕ είναι πως δεν θα πρέπει να αποκλείεται η προληπτική γραμμή καθώς η εμπειρία έχει δείξει πως έχει λειτουργήσει αποτελεσματικά.\n«Οι προκλήσεις για την ελληνική οικονομία, που θα πρέπει να αντιμετωπιστούν στο επόμενο διάστημα είναι πρώτον, το υψηλό δημόσιο χρέος και η ΤτΕ έχει κάνει της προτάσεις της για την βιωσιμότητα του δημοσίου χρέους.\nΔεύτερον το πρόβλημα των μη εξυπηρετούμενων δανείων και των στρατηγικών κακοπληρωτών και για αυτό θα πρέπει να χρησιμοποιηθούν όλα τα εργαλεία για την αντιμετώπιση του προβλήματος. Τρίτον, η στέρηση των επενδύσεων. Μόνος τρόπος για την αντιμετώπισή του προβλήματος είναι η προσέλευση ξένων άμεσων επενδύσεων. Η Ελλάδα κατατάσσεται χαμηλά στον τομέα αυτό και το κράτος θα πρέπει να συνεχίσει τις προσπάθειά του για την βελτίωση του επενδυτικού κλίματος. Τέταρτον η χαμηλή Πιστοληπτική διαβάθμιση της χώρας και πέμπτον οι περιορισμοί στη διακίνηση κεφαλαίων και σε αυτό χρειάζεται η πλήρης άρση τους».\nΌπως είπε ο κ. Στουρνάρας, στην Ελλάδα η κρίση ήταν κρίση του δημόσιου τομέα που στη συνέχεια μόλυνε τις τράπεζες. Από την αρχή της κρίσης η Ελλάδα εφάρμοσε ένα πρόγραμμα που βελτίωσε την ανταγωνιστικότητα ως προς το κόστος εργασίας και εξάλειψε το δημοσιονομικό έλλειμμα. Η πρόοδος στην εφαρμογή του προγράμματος είχε θετικές επιδράσεις στην οικονομική δραστηριότητα και στην εμπιστοσύνη στη χώρας.\nΑυτό φαίνεται από τις εξαγωγές τις ξένες επενδύσεις από τους δείκτες οικονομικού κλίματος ενώ οι αποδόσεις των ελληνικών ομολόγων μειώθηκαν σημαντικά.\nΣτο τραπεζικό σύστημα έχει πραγματοποιηθεί αναδιάταξη και αναδιάρθρωση και οι καταθέσεις αυξήθηκαν.\nΑναφορικά με τους τραπεζικούς κινδύνους, ο κ. Στουρνάρας είπε ότι ο τραπεζικός κίνδυνος εμφάνισε σταθεροποιητικές τάσεις, ενώ οι τράπεζες έχουν την οικονομική επάρκεια να καλύψουν το ήμισυ των μη εξυπηρετούμενων δανείων.”\nΟ προβλέψεις σύμφωνα με τον κ. Στουρνάρα δείχνουν ενίσχυση τη ανάκαμψης για την ελληνική οικονομία στα επόμενα έτη. Συγκεκριμένα για το 2018 αναμένουμε ανάπτυξη 2,4 % και το 2019 2,5%, ενώ οι επενδύσεις προβλέπεται να αυξηθούν, όπως και οι εξαγωγές. Τόνισε ωστόσο ότι οι προβλέψεις βασίζονται στην προϋπόθεση ότι το πρόγραμμα προσαρμογής θα ολοκληρωθεί ομαλά.\nΑναφορικά με τις σχέσεις της Ελλάδας με το Ισραήλ ο κ. Στουρνάρας είπε ότι αυτές έχουν αναβαθμιστεί σημαντικά, σε μία σειρά θεμάτων, όπως η ενέργεια, η άμυνα και ο τουρισμός.\n«Ωστόσο οι διμερείς εμπορικές σχέσεις υπολείπονται σε σχέση με τις παραπάνω συνεργασίες όπως επίσης και οι επενδύσεις.\nΗ Ελλάδα αποτελεί ιδανική γέφυρα για το Ισραήλ για τις αναδυόμενες αγορές τις Ανατολικής Ευρώπης και μπορεί να ενισχυθεί η συνεργασία των δύο χωρών στην τεχνολογία , την έρευνα και την καινοτομία και αυτή τη χρονική στιγμή οι δύο χώρες έχουν την ευκαιρία να συνεργαστούν σε πεδία μεγάλων προκλήσεων», δήλωσε.


Παμμηλιακός: Η μικρή Κωνσταντίνα μας χρειάζεται και εμείς θα είμαστε εκεί! - Sportcyclades.gr\nΣύσσωμη η οικογένεια του Παμμηλιακού στηρίζει τις δράσεις ''Πρώτη αιμοδοσία 2020'' και ''Η μπατονέτα σου σώζει ζωές'' που διοργανώνονται στη Μήλο στις 4 και 5 Ιουλίου.\nΜία μικρή συμπατριώτισσα μας έχει την ανάγκη μας και εμείς θα είμαστε εκεί. Καλούμε όλους τους αθλητές, το τεχνικό επιτελείο και την διοίκηση του Παμμηλιακού να αφιερώσουν λίγα λεπτά από την ζωή τους για να προσφέρουν δώρο ζωής στη μικρή Κωνσταντίνα.\nΗ Κωνσταντίνα είναι μόλις 2,5 ετών και μας χρειάζεται και εμείς θα είμαστε εκεί μαζί της. Ολόκληρη η κοινωνία της Μήλου. Όλοι οι Μηλιοί της Αθήνας, δηλώνουμε ότι με το αίμα μας θέλουμε να δώσει ζωή στην 2,5 ετών πατριώτισσα μας Κωνσταντίνα.\nΗ Κωνσταντίνα χρειάζεται αίμα, αιμοπετάλια και συμβατό δότη μυελού των οστών. Νοσηλεύεται στο ογκολογικό τμήμα στο Ελπίδα.\nΣαββάτο 4 και Κυριακή 5 Ιουλίου στο Κέντρο Υγείας Μήλου 9:30-15:00.\nΣαββάτο 4 και Κυριακή 5 Ιουλίου στον προαύλιο χώρο του Κέντρου Υγείας Μήλου 10:00-14:00.\nΘα είμαστε όλοι εκεί για την Κωνσταντίνα και όλους τους συνανθρώπους μας!\nΠερισσότερα σε αυτή την κατηγορία: « Έρχεται το ''1o Naxos Summer Camp'' με την υπογραφή του Πέτρου Μαράκη Πραγματοποιήθηκε η πρώτη επίσημη συνάντηση για Άνω Μερά και Α.Ο. Μυκόνου »


Μετά τους S-400 τι; Οι πιθανές κυρώσεις των ΗΠΑ στην Τουρκία — ΣΚΑΪ (www.skai.gr)\nΑπό «μενού» 12 πιθανών κυρώσεων μπορεί να επιλέξει ο πρόεδρος Τραμπ, βάσει νόμου, μετά την απόφαση της Άγκυρας να αποκτήσει το ρωσικό πυραυλικό σύστημα S-400.\nΔημοσίευση: 12/07/2019 - 13:41 Τελευταία ενημέρωση: 12/07/2019 - 13:41\nΗ Τουρκία σήμερα παρέλαβε τα πρώτα φορτία του ρωσικού πυραυλικού συστήματος S-400, γεγονός που εκθέτει την Άγκυρα σε κίνδυνο επιβολής κυρώσεων από την πλευρά των Ηνωμένων Πολιτειών.\nΗ Ουάσιγκτον έχει επιπρόσθετα τη δυνατότητα να «παγώσει» την πώληση οπλικών συστημάτων και πυρηνικής τεχνολογίας στους στόχους των κυρώσεων.\nΥπενθυμίζεται πως ο πρόεδρος Ντόναλντ Τραμπ έχει υιοθετήσει ήπιους τόνους για την τουρκική συμπεριφορά όσον αφορά τους S-400, σε αντίθεση με το Πεντάγωνο, το Στέιτ Ντιπάρτμεντ και το Κογκρέσο.\nΗ περίπτωση των F-35\nΑνεξάρτητα από τις παραπάνω πιθανές κυρώσεις, οι ΗΠΑ έχουν ήδη δρομολογήσει την αποπομπή της Τουρκίας από το πρόγραμμα συμπαραγωγής και απόκτησης του μαχητικού πέμπτης γενιάς F-35.\nΗ Ουάσιγκτον θεωρεί πως το ραντάρ των S-400 θα μπορεί να συγκεντρώσει απόρρητα δεδομένα για το ικανότερο αεροσκάφος που διαθέτει σήμερα το NATO και δεν προτίθεται να επιτρέψει στην Τουρκία να αποκτήσει αμφότερα οπλικά συστήματα.\nΣυνεπώς, οι ΗΠΑ έχουν ήδη αναστείλει την παράδοση των 100 F-35 που έχει παραγγείλει ή σχεδιάζει να παραγγείλει η Άγκυρα, έχουν διακόψει την εκπαίδευση τούρκων πιλότων κι έχουν λάβει μέτρα για την μεταφορά της παραγωγής που είχε αρχικά ανατεθεί στην τουρκική αμυντική βιομηχανία.


My market - Γιαούρτι με μέλι και φρούτα «αλλιώς»\n1 γιαούρτι κατσικίσιο\n1 ακτινίδιο σε φετάκια\n2 κ.σ. μαύρη σοκολάτα τριμμένη (στον χοντρό τρίφτη)\n1/2 μπανάνα σε φετάκια\n1/2 φλ.τσ. καρύδια σπασμένα\nΤο ακτινίδιο και το ρόδι τα έχουμε κομμένα από το βράδυ, σκεπασμένα με μεμβράνη στο ψυγείο, ενώ τη μπανάνα την κόβουμε στο τέλος για να μην μαυρίσει. Αδειάζουμε το γιαούρτι σε μεγάλο μπολ και ανακατεύουμε να αφρατέψει. Τοποθετούμε επάνω τα φετάκια της μπανάνας και του ακτινίδιου και σκορπάμε τους σπόρους του ροδιού και τα καρύδια. Ρίχνουμε την τριμμένη σοκολάτα. Πασπαλίζουμε, αν θέλουμε, με λίγη κανέλα και ρίχνουμε από πάνω το μέλι.\nΑντί για καρύδια, κομματιάζουμε μέσα μια μικρή μπάρα δημητριακών. Η κανέλα δίνει άρωμα αλλά είναι και εξαιρετικό αντιοξειδωτικό!


5 απλά βήματα για να χειριστείτε τους τοξικούς ανθρώπους - Αφύπνιση Συνείδησης\nΗ αντιμετώπιση ευέξαπτων ή αρνητικών ανθρώπων μπορεί να είναι δύσκολη. Είναι δύσκολο να ακούτε την αρνητικότητα κατά τη διάρκεια της ημέρας σας όταν νιώθετε ότι απλά δεν είναι απαραίτητο. Ωστόσο, είναι σημαντικό να έχετε στο μυαλό σας ότι οι αρνητικοί άνθρωποι γενικά έχουν κάτι που συμβαίνει στη ζωή τους που τους κάνει να φέρονται έτσι. Κάτι δύσκολο το οποίο μπορεί να μην γνωρίζουμε. Όμως, υπάρχει άλλος ένας τύπος αρνητικού ανθρώπου και αυτός ο τύπος είναι πολύ πιο βλαβερός.\nΚάποιος που θεωρείται τοξικός είναι ένα είδος αρνητικού νταή που θα χρησιμοποιήσει τη συμπεριφορά του για να χειραγωγήσει τις καταστάσεις και τους ανθρώπους γύρω του. Αυτός ο τύπος του ανθρώπου μπορεί να είναι επιβλαβής για την συναισθηματική σας ευημερία, που σημαίνει ότι πρέπει να ξέρετε πώς να τον αντιμετωπίσετε. Κοιτάξτε αυτούς τους πέντε έξυπνους τρόπους αντιμετώπισης ενός τοξικού ανθρώπου.\nΑφήστε τους να φύγουν και προχωρήστε\nΑυτός είναι ο καλύτερος τρόπος για να αντιμετωπίσετε ένα τοξικό άτομο στη ζωή σας. Αν ξέρετε ότι κάποιος γύρω σας είναι τοξικός και η αρνητικότητά του σας ρίχνει συνεχώς, πρέπει να τον αποκόψετε από τη ζωή σας. Δεν είναι υποχρέωσή σας να είστε ο στόχος της συναισθηματικής του χειραγώγησης.\nΣταματήστε να τους δικαιολογείτε\nΌταν κάποιος γύρω σας είναι τοξικός, πρέπει να βεβαιωθείτε ότι δεν επιτρέπετε την συμπεριφορά του, προσποιούμενοι ότι είναι αποδεκτή. Αν αυτό το τοξικό άτομο ήταν κάποτε ένας στενός φίλος, μπορεί να είναι δύσκολο να μην τον δικαιολογήσετε, αλλά για το δικό του καλό θα έπρεπε.\nΠρέπει να υπερασπιστείτε τον εαυτό σας όταν είστε γύρω από ένα τοξικό άτομο. Όχι μόνο θα έπρεπε να το κάνετε να ξέρει ότι δε θα είστε μέρος της αρνητικής του συμπεριφοράς, αλλά θα έπρεπε να του πείτε ότι αυτό που κάνει είναι λάθος. Μην αφήνετε ένα τοξικό άτομο να σας χρησιμοποιεί για το δικό του προσωπικό κέρδος, κάτι το οποίο θα προσπαθήσει να κάνει.\nΜην παίρνετε προσωπικά τη συμπεριφορά τους\nΜπορεί να είναι εύκολο να σας εκνευρίσει ένα τοξικό άτομο συναισθηματικά, αλλά δε θα πρεπε να κολλάτε στις πράξεις του ή τα λόγια του. Είναι τοξικό ασχέτως του ποιοι είστε και η συμπεριφορά του δεν έχει να κάνει με εσάς ως άνθρωπο. Αυτό είναι υπεύθυνο για τις πράξεις του και όχι εσείς.\nΒρείτε χρόνο να χαλαρώσετε\nΑν είστε αναγκασμένοι να είστε δίπλα σε ένα τοξικό άτομο, είναι σημαντικό να έχετε τον απαραίτητο χρόνο για να ηρεμήσετε και εκτονωθείτε. Αν περνάτε τόσο πολύ χρόνο κοντά του, θα μπορούσε να σας ωθήσει στο να αγχωθείτε και να χάσετε τον έλεγχο μιας κατάστασης. Βεβαιωθείτε ότι μπορείτε να βρείτε λίγο χρόνο για τον εαυτό σας κατά τη διάρκεια της ημέρας ώστε να ανακτήσετε τις δυνάμεις σας.


7 διαφορετικοί τύποι νερού – Τί μας προσφέρει το κάθε είδος στον οργανισμό μας; - This Is Just Life\nHome ΔΙΑΦΟΡΕΤΙΚΟΙ ΤΥΠΟΙ ΝΕΡΟ ΟΡΓΑΝΙΣΜΟΣ ΥΓΕΙΑ GOOD LIFE HEALTH VIRAL WELL BEING 7 διαφορετικοί τύποι νερού – Τί μας προσφέρει το κάθε είδος στον οργανισμό μας;\nΗ σημασία κατανάλωσης του νερού, χωρίς αμφιβολία, είναι σημαντική. Το νερό διαδραματίζει σημαντικό ρόλο για την υγεία καθώς αποτελεί το 60-70% του σώματος μας. Ίσως όμως δεν γνωρίζεις πως υπάρχουν διαφορετικά είδη νερού.\nΤο This Is Just Life σου παρουσιάζει τους 7 διαφορετικούς τρόπους με τους οποίους θα συναντήσεις το νερό στην καθημερινότητά σου.\nΤο συγκεκριμένο είδος νερού περιέχει όλα τα απαραίτητα ιχνοστοιχεία για τον ανθρώπινο οργανισμό. Το νερό της βρύσης έχει μια διαφορετική γεύση συγκριτικά με το εμφιαλωμένο νερό λόγω του χλωρίου που προστίθεται. Σκοπός της προσθήκης χλωρίου είναι η παρεμπόδιση ανάπτυξης μικροοργανισμών.\nΤο συγκεκριμένο είδος νερού διαφοροποιείται σε τρεις κατηγορίες: το επιστραπέζιο, το φυσικό μεταλλικό και το νερό της πηγής.\nΤο επιτραπέζιο νερό\nΤο επιτραπέζιο νερό είναι νερό που προέρχεται από οποιαδήποτε προέλευση (π.χ. γεώτρηση, ποτάμι, λίμνη, αφαλατωμένο νερό θάλασσας) και περνά από διαδικασία απολύμανσης, αν είναι απαραίτητο ώστε να είναι πόσιμο.\nΗ σύσταση του είναι διαφορετική από τη σύσταση του επιτραπέζιου νερού ή του νερού πηγής αφού περιέχει διάφορα μέταλλα και ιχνοστοιχεία π.χ. μαγνήσιο, ασβέστιο, κάλιο νάτριο, σίδηρο κτλ που δρουν ευεργετικά για τον οργανισμό.\nΤο νερό πηγής έχει υπόγεια προέλευση, δεν υπόκειται σε κάποια διαδικασία απολύμανσης και εμφιαλώνετε στην πηγή προέλευσης όπως το φυσικό μεταλλικό νερό. Ωστόσο, το νερό της πηγής δεν περιέχει μέταλλα που μπορεί να περιέχει το φυσικό μεταλλικό νερό.\nΤο ανθρακούχο νερό είναι νερό στο οποίο υπάρχει διοξείδιο του άνθρακα είτε φυσικά, δηλαδή από τη πηγή του, μαζί με ιχνοστοιχεία και μέταλλα είτε προστίθεται τεχνητά το διοξείδιο του άνθρακα υπό πίεση και έτσι παράγεται ένα αφρώδες υγρό γνωστό ως ανθρακούχο νερό.\nΤο νερό καρύδας αποτελεί ακόμα ένα είδος νερού και προέρχεται από τον καρπό της πράσινης, άγουρης καρύδας. Είναι διαυγές υγρό και η γεύση του αλλάζει ανάλογα με την ποικιλία και το περιβάλλον ωρίμανσης του φυτού.\n7 διαφορετικοί τύποι νερού – Τί μας προσφέρει το κάθε είδος στον οργανισμό μας; Reviewed by Akis Tsakiris on 8:32 π.μ. Rating: 5\nTags : ΔΙΑΦΟΡΕΤΙΚΟΙ ΤΥΠΟΙ ΝΕΡΟ ΟΡΓΑΝΙΣΜΟΣ ΥΓΕΙΑ GOOD LIFE HEALTH VIRAL WELL BEING